M R E 3 I9H\nS R F6Q X\n9 7 3 4 EP8\nCLT – korišćeno i za gradnju olimpijskog stadiona u Japanu\nCLT predstavlja važnu tehnološku inovaciju koja je znatno unapredila gradnju i približila drvo i njegove prednosti najzahtevnijim korisnicima. Izrađeno je od više slojeva osušenih drvenih ploča poređanih u naizmeničnom smeru pod uglovima od 90 stepeni, a iste se zatim lepe i presuju kako bi se na kraju oblikovale vrlo postojane ploče i čvrste grede. Nedavno istraživanje je pokazalo kako je CLT konstrukcija debljine 18 cm otporna na vatru čak dva sata, čime se CLT afirmira kao veoma siguran i učinkovit način gradnje.\nVisoka čvrstoća, dimenzijska stabilnost i fleksibilnost materijala objašnjavaju njegovu učestalu upotrebu u visokogradnji, posebno kod sve viših stambenih i poslovnih zgrada.\nGlobalno tržište CLT-a u 2019. godini procenjeno je na 773 miliona USD, a očekuje se da će do 2025. narasti na 1,6 milijardi USD. Proizvodnja CLT-a u celom svetu procenjuje se na 1,44 miliona m3 tokom 2019. godine, dok se ove godine očekuje porast svetske proizvodnje na nivo između 2 i 2,5 miliona m3.\nGradnja pomoću CLT-a je sve popularnija u celom svetu, posebno postaje važna za mnoge arhitekte u SAD-u. Međutim, podaci o uvozu pokazuju kako je uvoz u SAD 2018. iznosio simboličnih 20.000 m3 , što je neuporedivo sa Japanom koji je zbog protivpotresnih standarda i tradicionalne gradnje drvetom uvezao skoro milion kubika, tačnije 918.000 m3. Inače za gradnju olimpijskog stadiona u Tokiju nabavljeno je više od 70.000 metara kubnih drvene građe. Troškovi izgradnje su iznosili 1,45 milijardi dolara, a kapacitet stadiona iznosi 68.000 mesta za sedenje.


RTS :: Niksi "zagrizli" za Bogdana\nKošarka Niksi "zagrizli" za Bogdana\nnedelja, 03. nov 2019, 15:09 -> 15:26\nNiksi "zagrizli" za Bogdana\nKako navode američki mediji, NBA tim Njujork niksi pokazuju veliko interesovanje da u svoje redove dovedu srpskog košarkaša Bogdana Bogdanovića, koji nastupa za Sakramento kingse.\nKako prenosi Šon Deveni, novinar nekoliko američkih medija (između ostalih Forbsa), Njujork niksi pokazuju veliko interesovanje za srpskim bekom.\nBogdanovića su Sakramento kingsi draftovali 2012. godine, a 27-godišnji košarkaš je u najjaču ligu sveta otišao pre tri sezone. Bogdanović je dolaskom u NBA potpisao trogodišnji ugovor vredan 27 miliona, čime je postao najplaćeniji novajlija lige u njenoj istoriji.\nPočetkom nove NBA sezone, u Americi su se pojavili članci o tome kako je Bogdan nezadovoljan ulogom i minutima u Sakramentu, kao i da ne želi da produži saradnju sa Kingsima, što je srpski košarkaš demantovao.\n"Srećan sam što igram u NBA i što sam deo tima. Veoma sam srećan da radim sve što mogu. Ne znam šta je pisano. Ko je rekao bilo šta? Najiskrenije, pokušavam da ne koristim telefon i da ne pratim medije na dan utakmice. Pokušavam da budem koncentrisan samo na meč. Kažu da nisam srećan, a ja pitam da li čovek koji nije srećan igra ovako. Što se tiče ugovora, videćemo. Možda novi ugovor potpišem sutra, možda za mesec dana. Ko zna...", izjavio je Bogdanović prošlog meseca.\nAmerički mediji navode da bi Bogdanović sredinu promenio u razmeni igrača, tačnije trejdu, a da su Niksi favoriti u tom razvoju situacije.


Hashim Thaci, predsjednik Kosova i Mike Pompeo, američki državni sekretar\nPredsjednik Kosova Hašim Tači sastao se u Vašingtonu sa državnim sekretarom Majkom Pompeom i zamjenikom sekretara odbrane, Davidom Norkvistom (Norquist).\n“Brilijantna razmjena i potpuna saglasnost na predstojećem putu”, napisao je Tači na Tviteru a povodom sastanka sa Pompeom. On je dodao da SAD i Kosovo imaju odlične odnose i da će nastaviti da ih produbljuju.\n“Hvala sekretaru Pompeo na vašoj posvećenosti da podržite punu integraciju Kosova u euroatlanskoj porodici”, dodao je Tači.\nNa sastanku sa Norkvistom, Tači je izrazio zadovoljstvo u vezi podrške SAD za osnivanje vojske Kosova i zatražio je da se saradnja još više poveća.\n“Kosovo ima svoju vojsku, profesionalnu i prema NATO standardima, koja je spremna da se uključi u humanitarne i mirovne misije rame uz rame sa SAD”, navodi se u saopštenju predsjedništva.\nPrenosi se da je Norkvist naglasio kako je od suštinskog značaja za bezbjednost u Jugoistočnoj Evropi da Kosovo bude dio NATO-a.\n"Za sigurnost i stabilnost regiona je ključno da Kosovo postane članica NATO-a", napisao je Tači na Tviteru.\nU saopštenju predsjedništva navodi se da je tema razgovora sa Pompeom bio i dijalog Kosova i Srbije. Tači je kazao da će Kosovo nastaviti da koordinira svaki svoj korak sa SAD. “Trajni mirovni sporazum između Kosova i Srbije znači mir za celu Jugoistočnu Evropu, znači okretanje budućnosti, znači razvoj i prosperitet”, citira se da je rekao Tači. “Hodajući zajedno sa Vašingtonom realizovali smo naše aspiracije”, zaključio je on.\nRanije danas je premijer Kosova Aljbin Kurti izjavio da je Tači prekršio Ustav Kosova kada je 2013. godine u razmjeni pisama sa bivšim generalnim sekretarom Andresom Fogom Rasmusenom dao garancije da Bezbjednosne snage Kosova neće ići na sjever, gdje živi većinsko srpsko stanovništvo, bez dozvole komandanta KFOR-a.\nIz NATO-a su 26. februara potvrdili za Radio Slobodna Evropa da “bilo kakvo kretanje Bezbjednosnih snaga Kosova u sjeverni deo Kosova zahtijeva prethodno obavještenje i saglasnost komandanta KFOR-a". NATO podržava nastavak dijaloga Beograda i Prištine, poručeno je.


“Digi show” u školi “Vuk Karadžić” - KruševacGrad\nU dvorištu Osnovne škole “Vuk Karadžić” danas je za učenike nižih razreda organizovana prezentacija digitalizacije pod nazivom “Digi show”, koju su priredili bivši učenici ove obrazovne ustanove. Prezentacija je organizovana za ciljem da se učenici na jedan interesantan način upoznaju sa novinama u nauci\nNesvakidašnja aktivnost u dvorištu škole privukla je veliku pažnju učenika, a najveće interesovanje izazvali su dronovi, RC helikopter sa kamerom, poligon sa skakaonicom, RC nitro i elektro automobili.\nDa na jedan zabavan i atraktivan način đacima pokaže i objasni kako neke nove tehnologije funkcionišu, potrudio se bivši učenik ove škole, Milan Nikolić\n– Prikazali smo im, između ostalog, RC automobile na nitro pogon, umanjene prave automobili koji poseduju diferencijale, amortizere, motor, auspuh, rezervoar, sve što i veliki automobili, ali u mnogo manjoj razmeri – kazao je autor prezentacije, dodajući da ovakve replike velikih automobila mogu da pomognu deci da shvate na koji način funkcinišu automobili, a i letilice predstavljene u okviru prezentacije.\nDa je ovo prva ovakva aktivnost koja se organizuje u školi “Vuk Karadžić”, rekao je direktor Dragomit Aleksić.\n– Ideja je bila da naše đake na jedan interesantan način upoznamo sa novinama u nauci, sa dostignućima koja kasnije mogu da primene u praksi – kazao je Aleksić, dodajući da se škola trudi da i u okviru redovne nastave upozna decu sa svim novinama bitnim za današnji razvoj društva.\nS obzirom na to da je prezenatcija naišla na veliko interesovanje kod dece, autor je poručio da će se rado odazvati ukoliko još neka osnovna škola bude zainteresovana da na ovaj način svojim učenicima predstavi nova tehnička dostignuća..\n21. septembra 2021., 06:42


U Amko marketima izvučeni dobitnici nagradne igre “Hljeb Sprind kupi, nagrade pokupi” – Haber.ba\nKompanija Amko komerc, nastavlja sa poklonima i nagrađivanjima vjernosti kupaca. U saradnji sa poslovnim partnerima ova kompanija često organizuje različite pogodnosti kupovine za kupce.\nnagradna-igra - "Hljeb Sprind kupi, nagrade pokupi" - Haber.ba\nU periodu od 19.09. do 19.10.2016. godine u saradnji sa domaćom kompanijom Sprind organizovali su nagradnu igru “Hljeb Sprind” kupi, nagrade pokupi.\nPravo učešća imali su svi kupci Amko marketa koji su u ovom periodu kupili jedan Sprind hljeb.\nTeme:Amko komerc, dobitnici, izdvojeno, nagradna igra\nVećina ljudi želi posao koji im omogućava da napreduju, nauče nove vještine i zarade...


Konferencija srpskih nacionalnih organizacija | TV KANAL 9 NOVI SAD\nNaslovna EMISIJE Konferencija srpskih nacionalnih organizacija\nKonferencija srpskih nacionalnih organizacija\nVIDEO K9: U Matici srpskoj organizovana je Konferencija srpskih nacionalnih organizacija iz zemalja regiona.\nNa Konferenciji srpskih nacionalnih organizacija iz zemalja regiona, koja se održava u Matici srpskoj, učestvuju organizacije iz Makedonije, Rumunije, Mađarske, Albanije, Crne Gore, Republike Srpske, Hrvatske, Slovenije i Srbije. Ovom prilikom predsednik Pokrajinske vlade istakao je da je pokrajina u protekle četiri godine učinila značajne korake u cilju osnaživanja Srba koji žive u zemljama regiona i njihovog povezivanja sa maticom.\n„Učinili smo mnogo kako bismo Srbe iz regiona povezali sa maticom. Ovo je neprestana borba koja traje vekovima i tako će biti i u budućnosti zbog čega moramo istrajati na povezivanju, zajedničkim programima, očuvanju baštine, borbi za naš identitet, jedinstvo, zajedništo, pismo, jezik i tradiciju“, rekao je Igor Mirović, predsednik Pokrajinske vlade, ocenjujući da Matica srpska upravo tu misiju ima od 1826. godine.\nMirović je podsetio na to da je potpisan strateški dokument o saradnji koji je povezao Vojvodinu i Republiku Srpsku i koji je, kako je ocenio, doneo konretne rezultate jer je realizovan čitav niz zajedničkih akcija u oblastima kulture, privrede i povezivanja lokalnih samouprava.\nNastavljeno je, kako je rekao, sa izdašnijom finansijskom podrškom našim institucijama u Mađarskoj i Rumuniji, pomaganju organizacijama u Hrvatskoj, a prvi put i srpskim institucijama u Crnoj Gori, a postoji potreba, naveo je Mirović i za konkretnijim učešćem na projektima očuvanja naše baštine, pre svega na teritorijama Albanije i Makedonije.\nkonferencija srpskih nacionanih zajednica\nsrpske nacionalne zajednice\nPrethodni tekstProtest “Decu vam ne damo”\nSledeći tekstSutra dan borbe protiv siromaštva


Demi: Uspeh Kurtijeve vlade zavisi od otvaranja novih radnih mesta - Kosovo Online\nDemi: Uspeh Kurtijeve vlade zavisi od otvaranja novih radnih mesta\n27. Mart 2021. • 10:50\nPredstavnik Instituta GAP Agron Demi ocenio je da iako je dijalog sa Beogradom u drugom planu, od njegovog toka može zavisiti obim stranih ulaganja i otvaranje novih radnih mesta na Kosovu, piše Ekonomija Onlajn.\nDemi ističe da ako se vreme "beskonačnog" dijaloga nastavi, to će uticati i na ekonomski razvoj i na zapošljavanje, a kako dodaje, uspeh nove Vlade zavisiće upravo od broja novih radnih mesta.\n"Iako nova Vlada nije uspostavila vezu između ekonomskog razvoja i dijaloga, tvrdeći da su ekonomski razvoj i zapošljavanje važniji od razgovora sa Srbijom, ipak ako se pregovori ne privredu kraju, to će svakako uticati na ekonomski razvoj, jer Kosovo potencijalnim investitorima i drugim zemljama šalje signale da je zemlja bez definisanog statusa. To nije velika sigurnost za strane investitore, pa bi ovo dvoje trebalo povezati ili što pre okončati dijalog, kako bi se stvorio prostor za ekonomski razvoj i zapošljavanje. Ukoliko se nastavi sa odugovlačenjem pregovora sa Beogradom, to će sigurno imati uticaj na ekonomiju Kosova", ističe Demi.\nJedan od najvažnijih problema o kojima se govorilo pre poslednjih izbora jesu nezaposlenost, siromaštvo i izolacija i to su teme koje će odrediti uspeh nove Vlade. Demi kaže da Zakon o ekonomskim zonama može pravilno uticati na rast ekonomskog razvoja i stvaranje novih radnih mesta, ali samo ako bude pravilno primenjen i bude u skladu sa drugim zakonskim normama.\n"Čak je i Vlada ili najveća stranka koja je pobedila na izborima 14. februara obećala da će biti subvencija ili otvaranja objekata za nova preduzeća u različitim opštinama i nadam se da će ova obećanja biti ispunjena", rekao je Demi.\nKosovo se suočava sa visokim trgovinskim deficitom, a ono što bi nova Vlada trebalo da uradi je da identifikuje one proizvodne sektore koji imaju kapacitet da povećaju proizvodnju kako bi bio smanjen trgovinski deficit.\n"I dalje se suočavamo sa visokim trgovinskim deficitom, u nedostatku domaće proizvodnje uvozimo čak i najosnovnije proizvode. Jedino nam je bolji sektor usluga, koji je takođe sada u problemima zbog pandemije", tvrdi Demi.\nOno što Demi očekuje da se desi je da nova Vlada posebno identifikuje one proizvodne sektore koji imaju kapacitet da povećaju proizvodnju i zapošljavanje kako bi smanjili trgovinski deficit i da pronađe način da sredstva koja dolaze iz dijaspore ostanu u zemlji i koriste se za razvoj Kosova.\nekonomija Institut GAP Agron Demi\nKandidat DSK za premijera, Avdulah Hoti, tokom obilaska kompanija u Drenici ocenio je da je privatni sektor važan za razvoj i da se ukupna ekonomija Kosova vraća u normalu, prenosi RTK.\nTrgovinski deficit Kosova utiče na ekonomski razvoj


Istraživanja nafte i gasa u crnogorskom podmorju biće sprovedena u skladu sa propisima, a potencijalni rizici na životnu sredinu svedeni na minimum, ocijenila je direktorica Kancelarije Regionalnog centra za životnu sredinu za Centralnu i Istočnu Evropu (REC), Srna Sudar.\nIstraživanja u podmorju počela su sredinom novembra prošle godine, a brod Polar Empress, kompanije Shearwater završio je 18. decembra snimanje površine blokova u crnogorskom podmorju.\nU pojedinim nevladinim organizacijama (NVO) i političkim partijama smatraju da ta istraživanja mogu negativno da utiču na životnu sredinu.\nSudar je agenciji MINA kazala da nadležne institucije moraju da poštuju sve propise i međunarodne konvencije povezane sa tom aktivnošću.\nKako je dodala, nadležne institucije su se obavezale potpisivanjem ili pristupanjem međunarodnim konvencijama, procesom pristupanja Evropskoj uniji (EU), značajom i odgovornošću otvaranja Poglavlja 27 – Zaštita životne sredine i klimatske promjene.\n»Pretpostavjam da će se sva istraživanja sprovesti u skladu sa međunarodnim konvencijama koje tretiraju zaštitu podvodne faune Mediterana i sa propisima Crne Gore, i da će potencijalni rizici biti svedeni na minimum«, rekla je Sudar.\nOna je podsjetila da je Vlada ustanovila i odobrila Program “Istraživanje i proizvodnja nafte i gasa u podmorju Crne Gore”, koji je u skladu sa zakonskim obavezama prošao izradu strateške procjene uticaja na životnu sredinu – SEA.\nSudar je objasnila da se SEA radi za planove, programe i strateška dokumenta, dok se procjena uticaja na životnu sredinu – EIA radi za projekte, odnosno konkretne aktivnosti i intervencije u životnoj sredini.\nKako je navela, cilj procjene je prepoznavanje mogućih negativnih uticaja po životnu sredinu, a samim tim i na kvalitet života ljudi, kao i da se prema tome predlože aktivnosti i mjere koje će te uticaje smanjiti ili ukloniti.\n»Kako bi se sagledali izazovi takvog programa, obaveze, kapaciteti i mogućnosti nadležnih institucija, REC je, u saradnji sa Ministarstvom održivog razvoja i turizma i Agencijom za zaštitu prirode i životne sredine, organizovala radionicu Poboljšanje sprovođenja i primjene procedura Strateške procjene uticaja na životnu sredinu i Procjene uticaja na životnu sredinu za program Istraživanje i proizvodnja nafte i gasa u podmorju Crne Gore, u novembru 2016. godine, koristeći iskustva Hrvatske”, kazala je Sudar.\nKako je rekla, cilj radionica je bio da se svi akteri uključeni i povezani sa programom istraživanja bliže upoznaju sa zakonodavnim okvirom, procedurama, rizicima i različitim načinima učešća javnosti.\n“Raspravljalo se o specifičnostima i odgovornosti u sprovođenju programa istraživanja i proizvodnje nafte i gasa u podmorju Crne Gore”, dodala je Sudar.\nOna je kazala da je istraživanje koje se sprovodi u Jadranskom moru uobičajena aktivnost u potrazi za ugljovodonicima, bazirana na seizmičkim istraživanjima, koja nose sa sobom određeni rizik, prije svega po morsku faunu.\n»Svakako, jasni su uticaji i na ribarstvo, koji su prije svega socijalnog i ekonomskog karaktera, ali su dominantni uticaji na faunu. Zbog toga je naglašen važan segment – izrada SEA i EIA, koje treba da prepoznaju uticaje i daju adekvatne mjere ublažavanja ili otklanjanja negativnih uticaja«, zaključila je Sudar.


Loše vesti za Tumbakovića, reprezentativac Srbije mora na operaciju! - Sportske.net\nVeliki intervju Baneta Ivanovića - o Čelsiju, Lampardu, Azaru i šansama Srbije na putu ka EP!Stiglo naređenje Halandu: O Srbiji - ni reči!FSS ovo nije radio deset godina, radiće sad kad je najpotrebnije!Radio sa Bufonom, Salahom, Modrićem... Milutinović pojačao FSS!Potvrđeno, reprezentacija Srbije zakazala jaku proveru! Hoće li ovo biti generalna proba za EP?\nNemanja Radonjić igra jako dobro ove sezone, kako u dresu Marseja, tako i u dresu reprezentacije Srbije.\nJasno je da bi mogao da bude od velike važnosti za "Orlove" u baražu za Evropsko prvenstvo, ali sada je pod velikim znakom pitanja i njegov nastup protiv Norveške.\nNaime, kako je trener Olimpika Andre Viljaš-Boaš potvrdio, bivši fudbaler Crvene zvezde u poslednje vreme trpi velike bolove jer ima problema sa "sportskom kilom" i mogao bi da završi na operaciji.\n"Nemam puno novih vesti. Radonjić ima problem sa sportskom kilom, tek ćemo odlučiti da li će ići na operaciju ili ne.\nBiće na raspolaganju za meč protiv Lila i videćemo da li će nakon toga bol nastaviti da se javlja tokom mečeva, nakon mečeva, nakon treninga.\nO operaciji ćemo odlučiti nakon utakmice", izjavio je Portugalac.\nMarsej igra jako dobro ove sezone, trenutno su drugi na tabeli francuskog šampionata, a za vikend ih očekuje važan meč sa Lilom.\nRadonjić će se izvesno naći u prvoj postavi, kako Paje ima 50% šanse, prema Viljaš-Boašu, zbog povrede da se nađe u postavi, a van stroja je i Tovan, koji pre marta neće na teren.\nPretpostavlja se da bi Radonjić pod injekcijama mogao da igra dok se Tovan u potpunosti ne oporavi, ali to znači da bi u martu najverovatnije morao na operaciju, koja bi ga od terena odvojila tri nedelje.\nDuel Srbije i Norveške u baražu za Euro zakazan je za 26. mart, pa je jasno da postoji realna opasnost da Nemanja Radonjić ne bude spreman za jako važnu utakmicu naše reprezentacije.


PLJUVANJE I PESNIČENJE Oštre kazne za aktere NBA tuče u Los Anđelesu /VIDEO/\nUtakmica između košarkaša Los Anđeles Lejkersa i Hjuston Roketsa, koju su gosti iz Teksasa 124:115, i dalje je jedna od glavnih tema u NBA ligi, ali ne zbog debitovanja Lebrona Džejmsa u "Stejpls Centru" ili atraktivnih poteza, već zbog tuče i haosa koji su izazvali Brendon Ingram, Rejdžon Rondo i Kris Pol.\nAmerička košarkaška asocijacija objavila je kazne za nesportsko ponašanje ova tri igrača: Ingram je suspendovan na četiri utakmice i kažnjen sa 158.817 hiljada dolara, Rondo sa tri meča pauze i 186.206, dok će Pol najmanje odsustvovati, samo dva duela, ali će morati najviše da plati čak 491.781 hiljada dolara.\nNOVA ZVEZDA Ovakav klinac nije viđen u NBA od pojave Stefa Karija /VIDEO/\nA kako je sve počelo u "Stejpls Centru"?\nNakon guranja Džejmsa Hardena od strane Brendana Ingrama, činilo se da se situacija smirila, ali je Rejdžon Rondo u toku rasprave pljunuo Krisa Pola, koji mu je uzvratio guranjem prsta u lice, pa je obračun bio praktično neizbežan.\nRajon Rondo SPIT on Chris Paul????\nBjelica i Kingsi naterali Vestbruka da 20 minuta posle meča ostane sam u svlačionici /VIDEO/\nJedan od najdirljivijih trenutaka NBA Ol-star vikenda u Čikagu, gde je meč "svih zvezda" protekao uz odavanje počasti nedavno poginulom Kobiju Brajantu, njegovoj ćerki Žijani i ostalim žrtvama, njih još sedmoro, u padu helikopteru, dogodio se i pre nego što je utakmica počela.


Ulaznice za utakmicu Zmajeva neće biti u slobodnoj prodaji, sutra dočekuju Irsku - Radio Srebrenik\nHomeSPORTUlaznice za utakmicu Zmajeva neće biti u slobodnoj prodaji, sutra dočekuju Irsku\nUlaznice za utakmicu Zmajeva neće biti u slobodnoj prodaji, sutra dočekuju Irsku\nFudbalska A reprezentacija BiH sutra će od 20:45 na stadionu Grbavica dočekati ekipu Sjeverne Irske.\nNogometni savez Bosne i Hercegovine obavještava sve zainteresovane grupe i ljubitelje nogometa u našoj zemlji da ulaznice za predstojeći meč baraža za Evropsko prvenstvo Bosne i Hercegovina-Sjeverna Irska, neće biti dostupne u slobodnoj prodaji.\n”Na raspolaganju smo imali svega 1.800 mjesta i zbog mjera restrikcija koje su na snazi u našoj zemlji, NS/FS BiH je bio u mogućnosti ispuniti samo obaveze koje ima prema registrovanim navijačkim grupama, partnerima i sponzorima Saveza.\nSve nas raduje povratak navijača na utakmice reprezentacije, a mi se svi zajedno nadamo stabilizovanju situacije sa korona virusom u našoj zemlji i svijetu. Nadamo se da ćemo u skorijoj budućnosti ponovo moći organizovati fudbalske događaje na način kako smo javnost navikli, sa maksimalnim kapacitetima kojim raspolažemo,” saopćili su iz Nogometnog saveza BiH.\nPrevious articleEKI-Naši kreditni proizvodi, usluge i inovacije u poslovanju su kontinuirani odgovor na potrebe i zahtjeve naših klijenata\nNext articleUlaznice za utakmicu Zmajeva neće biti u slobodnoj prodaji


Radnici instaliraju 5G telekonunikacionu opremu na stubu T-Mobajl u Sibruku, Teksas, 6. maja 2020.\nPentagon i Bela kuća odredili su dodatnih 100 megaherca u željenom srednjepojasnom frekvencijskom spektru koji će se koristiti za komercijalnu mrežu bežične tehnologije 5G unutar Sjedinjenih Država.\nU najavi od ponedeljka navode se frekvencije koje je Ministarstvo odbrane ranije koristilo i koje se sada stavljaju na raspolaganje za razmenu spektra između vojske i komercijalne telekomunikacione kompanije.\nViši zvaničnici administracije rekli su da je spektrum, u opsegu od 3.450 do 3.550 megaherca, "idealan" za 5G, budući da talasi na tim frekvencijama mogu da putuju na duga odredišta velikim brzinama, što može da obezbedi više pristupa mreži širom Sjedinjenih Država.\nAli, taj spektar srednjeg dometa trenutno podržava važne vojne operacije, u rasponu od kontrole vazdušne odbrane, raketa i kontrole vatre, protiv-minobacačkih mera, lokacija oružja na bojnom polju i kontrole vazdušnog saobraćaja, kaže Dan Dizi, oficir za veze u Sekretarijatu za odbranu.\nDizi se u ponedeljak osvrnuo na u javnosti izraženu zabrinutost zbog podele spektra, naglašavajući da Pentagon planira relokaciju i preseljenje spektra koja bi minimizirala bilo kakav uticaj na vojne operacije.\n"Taj određeni deo opsega između 3.450 i 3.550 megaherca određen je jer se može staviti na raspolaganje bez žrtvovanja velikih vojnih i nacionalnih bezbednosnih kapaciteta naše zemlje“, rekao je Majkl Katsios, glavni tehnološki službenik Trampove administracije.\nDizi je rekao da će posljednja tranzicija srednjeg opsega koristiti pravila slična onima koja su dogovorena u prethodnim planovima za vladinu i komercijalnu razmenu.\nAukcija prava na deljenje bliskog frekvencijskog opsega, nazvanog Civilni širokopojasni radijski servis, trenutno se odvija sa vojskom i mogla bi da donese do 10 milijardi dolara.\nOvi poslednji potezi omogućiće američkim komercijalnim kompanijama neprekidni spektar u rasponu od 3.450 MHz do 3.980 MHz u kome će se graditi nova 5G mreža. 5G će doneti brži prenos podataka, bolji odziv i mogućnost povezivanja puno više uređaja odjednom.\nSjedinjene Države i Kina trenutno se nadmeću u postavljanju 5G mreže u nadi da će dominirati u donošenju tehnoloških standarda, patenata i da će zadobiti liderstvo u globalnom lancu snabdevanja.\nFederalna komisija za komunikacije (FCC) staviće na aukciju najmanje 100 megaherca početkom decembra 2021. godine na upotrebu, čim pre - sredinom 2022, što je proces za koji viši zvaničnici administracije kažu da smanjuje uobičajeno vreme za dostupnost srednjeg opsega sa nekoliko godina na nekoliko meseci.


NALED: U prvom poluvremenu 2020. otvoreno 6.300 firmi više nego što ih je ugašeno - Pirot Plus Online\nNALED: U prvom poluvremenu 2020. otvoreno 6.300 firmi više nego što ih je ugašeno\n03. septembar 2020. 09:51 Društvo Pirot Plus Online\nTo je pokazao polugodišnji izveštaj o stanju privrede, koji su, uz podršku nemačke razvojne saradnje koju sprovodi GIZ, uradili NALED i Republički sekretarijat za javne politike u okviru takmičenja lokalnih samouprava „Šampioni preduzetništva 2020“ zasnovanog na podacima Poreske uprave i Agencije za privredne registre za period 1. januar - 30. jun 2020.\n- U aprilu, u jeku epidemije, osnovano je 864 privredna subjekta, četiri puta manje od aprilskog proseka u prethodnih pet godina. U maju je taj broj bio nešto veći, da bi u junu bilo osnovano 5.365 novih privrednih subjekata i to je rekord u proteklih pet godina. Ova statistička kretanja rezultat su popuštanja mera zbog epidemiološke krize i postepenog otvaranja ekonomije - kaže direktorka za regulatornu reformu u NALED-u Jelena Bojović.\n- To nisu nužno izgubljena radna mesta, jer je deo preduzetnika samo privremeno obustavio rad tokom trajanja vanrednog stanja. Osim toga, 1. marta je počela primena „testa samostalnosti“ za preduzetnike koji plaćaju paušalni porez, pa su mnogi od njih najverovatnije prešli u radni odnos kod svojih poslodavaca, zahvaljujući između ostalog i poreskim oslobođenjima koja su u primeni od ove godine. Na to ukazuje podatak da od ukupnog broja obustava, 28,2% čine programeri i drugi angažovani u IT sektoru – objašnjava Bojović.\nTakmičenje „Šampioni preduzetništva 2020“ je predviđeno Nacionalnim programom za suzbijanje sive ekonomije, a pokrenuli su ga NALED i RSJP, zajedno sa Vladom Srbije i uz podršku projekta nemačke razvojne saradnje „Reforma javnih finansija - Agenda 2030“ koji sprovodi GIZ. Cilj takmičenja je da se prepoznaju primeri najbolje prakse i podrži dalja primena onih mera koje daju najbolje rezultate u podsticanju preduzetništva i legalnog poslovanja, što je posebno važno u svetlu aktuelne pandemije.


Novih 207 slučajeva koronavirusa na Kosovu, 36 u srpskim sredinama\nARHIVA - Zdravstveniu radnici ispred ambulante za Kovid 19 u Prištini (Foto: VOA)\nPrema najnovijim podacima kosovskog Instituta za javno zdravlje od 401 testirane osobe u poslednja 24 sata, kod 207 osoba potvrđen je Kovid-19.\nPozitivni slučajevi su iz opštine: Priština (77), Gnjilane (27), Prizren (22), Kosovo polje (11), Lipljan (9), Đakovica (8), Srbica (7), Peć (5), Orahovac (5), Vučitrn (4), Vitina (4), Klina (4), Kosovska Kamenica (4), Južna Mitrovica (3), Obilić (3), Podujevo (3), Glogovac (2), Klokot (2), i po jedan slučaj u opštini: Dečani, Dragaš, Kačanik, Uroševac, Gračanica, Mališevo i Štimlje.\nNa Kosovu je od početka epidemije na Kovid-19 testirano 26.916 osoba. Ukupno je registrovano 4.307 pozitivnih slučajeva, dok je od posledica ovog virusa preminulo 94 osobe.\nTrenutno je broj aktivnih slučajeva obolelih od koronavirusa 2.118, a ukupno je izlečeno 2.095 osoba.\nU srpskim sredinama 36 novih slučajeva\nEpidemiolog Aleksandar Antonijević iz Zavoda za javno zdravlje u Severnoj Mitrovici saopštio je da je u srpskim sredinama registrovano 36 novoinficiranih Kovidom 19.\nU Severnoj Mitrovici registrovano je 10, u Zvečanu i Zubinom Potoku po četiri, dok je osam novoobolelih iz Leposavića. Registrovano je i 10 novih slučajeva u srpskim sredinama južno od Ibra, u Prilužju, Štrpcu, Gnjilanu i Peći.\nU Kliničkom centu u Severnoj Mitrovici hospitalizovano je 50 pacijenata, a po dvoje je smešteno u KBC u Nišu i Kragujevcu, dok se 121 lice nalazi u kućnoj izolaciji.\nAntonijević je kazao da je od 18. juna zabeleženo ukupno 175 novoinficiranih u srpskim sredinama na Kosovu.\nUNS i UNS na Kosovu: Hitno saopštiti informacije o kovidu-19 u srpskim sredinama na Kosovu\nUdruženje novinara Srbije (UNS) i UNS na Kosovu zahtevaju da predstavnici KBC Gračanica i Kriznog štaba Opštine Gračanica hitno održe konferenciju za novinare, kako bi javnost bila upoznata sa epidemiološkom situacijom u ovom delu Kosova.\nPredstavnicima UNS-a na Kosovu brojni novinari su se obratili zbog toga što direktor KBC Gračanica Bratislav Lazić daje izjave samo određenim medijima, a njih uskraćuje za informacije o obolelima i situacijom sa virusom.\nMedijima se i građani obraćaju sa uznemirujućim informacijama u vezi sa obolelima od Kovida 19, koje novinari, zbog zatvorenosti KBC-a Gračanica i Kriznog štaba Opštine Gračanica ne mogu da provere.\nUNS i UNS na Kosovu zabrinjava i činjenica da su poslednju konferenciju za novinare u vezi sa epidemiološkom situacijom na centralnom Kosovu, predstavnici KBC Gračanica održali 17. aprila ove godine.\nUNS i UNS na Kosovu ističu da je uskraćivanje informacija u vezi sa virusom korona neprihvatljivo, posebno zbog važnosti da do građana dođu tačne i pravovremene informacije, kako bi se zaustavile glasine koje ih uznemiravaju.\nKosovo: Uvodi se ograničavanje kretanja zbog Kovida 19


VRUĆINE U NEMAČKOJ Zbog visokih temperatura nestale pivske flaše\nRekordno visoke temperature u Nemačkoj povećale su apetite nemačkih pivopija, pa je u zemlji došlo do nestašice pivskih flaša.\nZbog porasta prodaje piva pivare mole svoje mušterije da vrate flaše što je pre moguće, kako bi mogli da nastave sa proizvodnjom, prenosi Bi-Bi-Si (BBC).\nNemci, inače, plaćaju kauciju za pivske flaše i od njih se očekuje da ih vrate u prodavnicu kada ponovo kupuju pivo, dodaje BBC.\nTemperature u Nemačkoj bile su 2,4 stepena Celzijusova iznad proseka u junu, dok su u julu zabeležene temperature i do 3,3 stepena iznad proseka.\nMeteorolozi tvrde da će apsolutni rekord za temperaturu u Nemačkoj od 40,3 stepeni Celzijusovih uskoro biti oboren, jer je u gradu Bernburgu u Donjoj Saksoniji danas zabeležena temperatura od 39,2 stepena.\nPosle automobila, ova tri grada su i MOTORIMA ograničili kretanje ZBOG TROPSKIH VRUĆINA


Brnabićeva i Kurc o saradnji, evrointegracijama, regionu | Srbija izbori 2019\n» Brnabićeva i Kurc o saradnji, evrointegracijama, regionu\nBeograd -- Predsednica Vlade Srbije Ana Brnabić razgovarala je sa austrijskim kancelarom Sebastijanom Kurcom.\nOni su razgovarali o bilateralnoj i ekonomskoj saradnji dve zemale, evropskim integracijama Srbije i aktuelnoj situaciji u regionu.\nPremijerka Brnabić zahvalila je Austriji na podršci koju pruža Srbiji u procesu evropskih integracija i otvaranju novih poglavlja i izrazila uverenje da će se ta podrška nastaviti i u budućnosti.\nSagovornici su se saglasili da su dve zemlje važni ekonomski partneri, navodeći da veliki broj austrijskih kompanija posluje u našoj zemlji i zapošljava oko 20.000 radnika.\nNa sastanku je bilo reči o proširenju ekonomske saradnje kao i o jačanju saradnje u okviru bankarskog sektora.\nAustrijski kancelar pohvalio je ekonomske reforme u Srbiji i impresivan uspeh u postizanju visoke stope rasta, ekonomskoj stabilnosti i oporavku privrede.\nPremijerka je naglasila da je Beograd spreman da nastavi dijalog sa Prištinom što je i pokazao ispunjavanjem obaveza iz Briselskog sporazuma i da očekuje da će i prištinska strana odgovorno pristupiti implementaciji dogovorenog. U tom smislu, ona je zahvalila Austriji na podršci nastavku dijaloga Beograda i Prištine.\nBrnabić je posebno zahvalila na podršci koju je Austrija pružila Vladi Srbije u oblasti e-uprave, kao najefikasnijeg načina za borbu protiv korupcije i sive ekonomije, kao i na pomoći jačanja kapaciteta državne uprave.\nKurc je ocenio da se Srbija pokazala kao pouzdan partner u borbi protiv ilegalnih migracija i trgovine ljudima, iskoristivši priliku da se zahvali na pomoći i podršci koju naša zemlja pruža u ovoj oblasti.


Na konfereniji pod nazivom “U pravi si” povodom Međunarodnog dana ljudskih prava, Fabrici je rekao da progres u oblasti ljudskih prava nije došao odmah, već vremenom.\nDirektorka Kancelarije za ljudska i manjinska prava Suzana Paunović rekla je da u Srbiji postoji dobar institucionalni okvir za unapređenje ljudskih prava, kao i neophodna doza njegove fleksibilnosti kada je to potrebno.\n“Uprkos napretku, postoji potreba za unapređenje položaja posebno osetljivih grupa”, rekla je Paunović.\nPoverenik za informacije od javnog značaja i zaštitu podataka o ličnosti Milan Marinović rekao je da je do novembra ove godine ta institucija dobla 15 odsto žalbi više u odnosu na celu 2018. godinu.\n“To može da znači da organi vlasti manje poštuju tražioce informacije, samim tim manje poštuju i to ljudsko pravo. Sa druge strane to može značiti i da su ljudi svesniji svoje moći i mogućnosti da se obraćaju sa zahtevima za informacijama organima vlasti”, rekao je Marinović.\nStalna koordinatorka UN u Srbiji Fransoaz Žakob rekla je da je dužnost da se omogući da se čuje glas onih koji su zapostavljeni, bez obzira da li su to mladi ljudi koji traže posao, izbeglice, tražioci azila ili osobe sa invaliditetom.\n“Naša je dužnost da javne politike budu inkluzivne i nediskriminišuće”, rekla je Žakob.


CSSP – LINK Mostar\nRadionica s ciljem izgradnje kapaciteta LiNK\nJučer je u prostorijama Udruženja LiNK održana radionica sa ciljem izgradnje i jačanja kapaciteta osoblja Udruženja. Radionica je održana na temu registracije poslovnih subjekata u HNK/Ž. Ovom prilikom je detaljno predstavljen pravni aspekt registracije privrednih društava i obrta. Proces registracije je detaljno razrađen po koracima te su naglašeni preduslovi za realizaciju pojedinih koraka. Predstavljene su i...\nU Sarajevu održan stručni skup “Registracija poslovnih subjekata u FBIH- stanje i prijedlozi za poboljšanje”\nU Sarajevu je 24.05.2018.održan stručni skup na temu “Registracija poslovnih subjekata u Federaciji Bosne i Hercegovine- stanje i prijedlozi za poboljšanje”. Stručni skup su organizirala udruženja “Nezavisni biro za razvoj” (NBR) Gradačac i Udruženje za poduzetništvo i posao LiNK Mostar, u sklopu aktivnosti Programa održivosti razvoja civilnog društva u BIH (CSSP) kojeg podržava Američka agencija...


Dodik: Predstavništvo RS-a u Jerusalemu postoji, Livne je moj drug \_ Vijesti \_ BiH \_ Oslobodjenje.ba\nDodik: Predstavništvo RS-a u Jerusalemu postoji, Livne je moj drug\nPredsjednik Republike Srpske Milorad Dodik izjavio je danas da Predstavništvo RS-a u Izraelu postoji i da je na čelu tog predstavništva Arie Livne.\n- Predstavništvo RS-a u Izraelu postoji, sve o tome su zakuvali neki ljudi sa strane. Ja dajem smjernice ljudima u Predstavništvu, na čijem čelu je Arie Livne, koji je moj drug, kazao je Dodik na konferenciji za novinare.\nNavodeći da predstavništva RS-a u inostranstvu nemaju i ne mogu imati diplomatski status, kazao je da je Predstavništvo RS-a u Izraelu registrovano kao Privredno društvo i da posluje u skladu sa zakonskim propisima Izraela, te da izraelske vlasti nisu utvrdile bilo kakve nepravilnosti u radu tog predstavništva.\n- Arie Livne nije zloupotrijebio nijednu marku novca RS-a- kazao je Dodik.\nAmbasada BiH u Izraelu, kako smo već objavili, primila je jučer notu Ministarstva inostranih poslova Države Izrael u kojoj se navodi da su u prethodnom periodu iscrpljeni svi diplomatski kanali kojima su pokušali da ukažu na činjenicu da Predstavništvo RS-a u Izraelu ne postoji i da Arie Livne nije predstavnik RS-a u toj zemlji. milorad dodik\nBiH U Izraelu ne postoji predstavništvo RS-a\nBiH Izrael daje odgovore o Dodikovoj vili\nBiH 300.000 KM za ukinuto predstavništvo RS-a u Izraelu\nBiH Ni predstavništva ni kirije


Nacionalni identifikacioni sistemi kreirani uz pomoć blokčeina\nBTC $60.388 -4,53%\nETH $3.944 -3,77%\nXRP $1,09 -1,46%\nEOS $4,61 -2,23%\nDOGE $0,24 -2,30%\nRazličite vlade širom sveta planiraju da koriste blokčein ili tehnologiju distribuiranog regiastra (DLT) u pokušaju da uspostave nacionalni identifikacioni sistem u svojim jurisdikcijama. Ovi sistemi će biti sigurni i bezbedni i mogu se koristiti i kao javnje i kao privatne transakcije.\nPotreba za stvaranjem ovakvog sitema je podstaknuta nedostacima postojećih, a jedan od najvećih nedostataka je krađa identiteta. Agencija Equifax se bavi izveštajima potrošačkih kredita i krađom njihovih podataka ugroženo je preko 140 miliona pojedinaca.\nMnoge države i autonomne jedinice su počele da koriste DLT kako bi uspostavile nacionalni identifikacioni sistem\nU nekim državama DLT je u pilot upotrebi kako bi se stvorio nacionalni identifikacioni sistem koji obuhvata i privatni i državni sektor. Među ovim državama je i Singapur koji stvara sistem koji će omogućavati više usluge od postojeće e-uprave koja se zove SingPass. Ova inicijativa je deo programa nacionalne vlade Singapura.\nEstonija je još jedna zemlja koja je uspešno iskoristila DLT za stvaranje svog sistema pod imenom ID-kaarts. U prednostima svedigitalne državne uprave uživaju svi građani, smanjuje se birokratski aparat i korisnici su zadovoljni uslugom.\nDržava Ilinois je pokrenula pilot postupak upisivanja JMBG baziranog na blokčeinu sa ciljem da se individualizuju i obezbede identiteti. Vlada države Ilinois sarađuje sa kompanijom Evernym iz Jute i očekuje da će se u projektu koristiti javno dostupni identifikacioni registar Sovrin Fondacije.\nPrednosti identifikacionog sistema baziranog na DLT-u\nPostoji nekoliko očekivanih prednosti upotrebom DLT-a u kreiranju identifikacionog sistema. Jedna od najvećih je promena moći i profita od kompanija koje se bave identifikacionim sistemima na pojedinačne vlasnike i pravo pojedinačnih vlasnika da “prodaju” svoje podatke.


Albanija angažuje kompaniju SAD u borbi protiv sajber napada\nTanjug 11. januara 2022. 13:32\nTIRANA – Albanska vlada saopštila je danas da će angažovati jednu američku kompaniju kako bi pojačala sajber bezbednost.\nTa odluka usledila je posle prošlomesečnog objavljivanja poverljivih ličnih informacija iz vladine baze podataka o zaposlenima.\nZvanična Tirana i „Džons grup internešenel“ (Jones Group International) iz Virdžinije potpisali su memorandum o razumevanju o „jačanju bezbednosti digitalnih sistema“, rekao je albanski premijer Edi Rama, a preneo AP.\nU decembru su „procureli“ lični podaci oko 690.000 ljudi, uključujući broj lične karte i podatke o zaposlenju i zaradama iz vladine baze podataka o ljudima zaposlenim u javnom i privatnom sektoru. Te poverljive informacije su masovno deljene na aplikacijama.\nZbog tog slučaja uhapšene su četiri osobe, koje su kasnije puštene iz pritvora, i pokrenuta je istraga.\n„Džons grupu“ vodi penzionisani general Džejms Džons, bivši američki savetnik za nacionalnu bezbednost i komandant združenih snaga u Evropi.\nTa američka kompanija će „u potpunosti skenirati naše sisteme da bi utvrdila na koji način su izloženi unutrašnjim i stranim napadima“, objasnila je albanska ministarka infrastrukture Belinda Baljaku.\nSkandal s curenjem zaštićenih ličnih podataka pogodio je Albaniju pred parlamentarne izbore u aprilu u toj zemlji.\nŠirom Republike Srpske organizovane litije i plivanja za…


Dodik: Orden Republike Srbije - kruna mog rada\nPovodom Vidovdana, predsjednik Srbije Aleksandar Vučić, uručio je odlikovanja zaslužnim pojedincima i institucijama. Najveće priznanje, Orden Republike Srbije na velikoj ogrlici, Vučić je uručio srpskom članu i predsjedavajućem Predsjedništva BiH Miloradu Dodiku.\nDodik je istakao da Orden predstavlja krunu njegovog ličnog i političkog angažovanja.\n,,Iza mene je besana noć, jer radost odlikovanja nije mala. Orden ću nositi sa ponosom, kao pripadnik istog naroda iz Republike Srpske. Zajedno sa Vučićem izgradili smo Srbiju, ali i Republiku Srpsku. Ona je moćnija, bolja, politički jača. Imao sam priliku da sarađujem i sa ranijim rukovodstvima Srbije, ali ovo je najbolji period saradnje. Drago mi je što se ovo dešava na Vidovdan, koji povezuje naš narod od davnina’’, rekao je Dodik.


SDP pozvao NATO da rasporedi snage u Brčko Distriktu | Brčanski Forum\nSDP pozvao NATO da rasporedi snage u Brčko Distriktu\nPredsjedništvo SDP-a BiH pozivalo je NATO da, u što kraćem roku, ojača vojne snage u Brčko Distriktu i drugim neuralgičnim tačkama u Bosni i Hercegovini.\nOvo je bio jedan od zaključaka današnje sjednice Predsjedništva Socijaldemokratske partije BiH, gdje je usvojen je niz zaključaka kojim su definisani stavovi, principi i daljni koraci u vezi sa trenutnom situacijom u Bosni i Hercegovini, obilježenom blokadom državnih institucija i otvorenim rušenjem ustavnog poretka države.\nKako su rekli iz SDP-a, nužno je konkretnim mjerama i potezima spriječiti izbijanje oružanih sukoba u državi Bosni i Hercegovini i regionu.\n“Država Bosna i Hercegovina je najveća žrtva u Evropi od Drugog svjetskog rata i međunarodna obaveza je NATO-a, u skladu sa Aneksom 1A Općeg okvirnog sporazuma za mir u Bosni i Hercegovini, da efikasno zaštiti stanovništvo Bosne i Hercegovine od sljedbenika ideologija i politika koje su 90-ih godina počinile genocid, zločine protiv čovječnosti i druge zločine“, kažu iz SDP-a.\nPotvrdili su da smatraju da je u toku otvoreni napad na ustavnopravni poredak BiH.\n“U atmosferi blokade institucija države, a posebno njenom eskalacijom nakon usvajanja posljednjih odluka NSRS smatramo da ne postoje uslovi za nastavak pregovora o Ustavnoj reformi promjeni Ustava BiH i izmjenama Izbornog zakona, kao ni drugim pitanjima koja su u ovom trenutku od sekundarnog značaja. Izabrani zvaničnici SDP BiH u Parlamentarnoj skupštini BiH će nastaviti učestvovati u radu svih parlamentarnih tijela i na sjednicama domova. U tom smislu pozivamo na hitnu deblokadu rada Parlamentarne skupštine BiH i normalizaciju rada izvršne vlasti”, dodaju iz SDP-a.\nDodali su da traže od Visokog predstavnika u Bosni i Hercegovini, kao nezaobilazne institucije Dejtonskog mirovnog sporazuma i konačnog tumača ovog međunarodnog ugovora, da u najkraćem roku, stavi van snage zakone, odluke i zaključke organa vlasti bh. entiteta RS koji su usmjereni ka rušenju ustavnog poretka države Bosne i Hercegovine.\n“Tražimo od Tužilaštva BiH da, najkasnije u roku od 10 dana, obavijesti domaću i međunarodnu javnost šta su konkretno preduzeli i šta konkretno planiraju preduzeti kako bi sankcionirali pojedince koji su otvoreno napali ustavni poredak države Bosne i Hercegovine. U slučaju da se Tužilaštvo BiH ne oglasi u ovom roku, pozivamo nadležna tijela da na zakonit način pristupe utvrđivanju odgovornosti onih pojedinaca koji opstruiraju odbranu ustavnog poretka Bosne i Hercegovine”, zaključuju iz SDP-a.


Upravni sud potvrdio - Vlada ne sme da ignoriše zahtev za pristup informacijama\nUpravni sud usvojio je tužbu organizacije Transparentnosti Srbija i naložio Vladi Republike Srbije da u roku od 15 dana postupi po zahtevu kojim su tražene informacije od javnog značaja u vezi sa koncesijom za Aerodrom “Nikola Tesla”. Iz presude (https://goo.gl/94NwJx ) se vidi da je Generalni sekretarijat Vlade potvrdio prijem zahteva od TS, kao i urgencije, ali da ni po dobijanju tužbe nije postupio. Iz toga je očigledno da nije reč o slučajnom propustu, već o jasnoj nameri uskraćivanja prava na pristup informacijama, koje je pri tom prouzrokovalo dodatno angažovanje Upravnog suda. Podsećamo da kod zahteva za pristup informacijama tzv. „ćutanje uprave“ uopšte nije dozvoljeno, već podleže prekršajnoj odgovornosti.\nTransparentnost Srbija od februara ove godine pokušava da dođe do kopije koncesionog akta i Studije opravdanosti za Aerodrom “Nikola Tesla“, odnosno, do delova tih akata na osnovu kojih bi se moglo zaključiti da li je odabrani model koncesije za Srbiju povoljniji od alternativnih rešenja (npr. ulaganje sopstvenog kapitala Aerodroma ili sredstava iz kredita u proširenje kapaciteta, neki drugi oblik javno-privatnog partnerstva ili privatizacija). Podsećamo da smo po istovetnom zahtevu od Ministarstva saobraćaja prvo dobili odgovor (https://goo.gl/ZFV2dK) „da bi objavljivanjem ova dva dokumenta bili ugroženi vitalni interesi Republike Srbije“. Osnovanost takve tvrdnje smo osporili, ukazavši pri tom da bi možda bila opravdana delimična, ali nikako tajnost celokupnih dokumenata. Poverenik je naložio dostavljanje dokumenata, a iz Ministarstva je stigao novi odgovor (https://goo.gl/832QtG) - da oni uopšte ne poseduju ni koncesioni akt ni studiju!\nUpravni sud je ovom presudom naložio Generalnom sekretarijatu Vlade Srbije da postupi po zahtevu za pristup informacijama od javnog značaja od 14. februara 2017. godine, „bez odlaganja, a najkasnije u roku od 15 dana od dana prijema presude“. U tom roku, na osnovu Zakona, Vlada može da dostavi kopije traženih dokumenata, ili da donese rešenje kojim se zahtev u potpunosti ili delimično odbija zbog nekog od razloga koje Zakon o slobodnom pristupu informacijama prepoznaje.\nJedan od proklamovanih ciljeva Akcionog plana koji je Vlada usvojila u okviru evropskih integracija Srbije jeste poboljšanje pravila slobodnog pristupa informacijama i njihovo sprovođenje u praksi (u pitanju je aktivnost 2.2.5. iz Akcionog plana za poglavlje 23 EU integracija Srbije, koji je usvojila Vlada Republike Srbije u aprilu 2016.). Ovaj primer pokazuje, međutim, da ne postoji dovoljno volje da Vlada ispuni ni postojeće zakonske obaveze. Transparentnost Srbija je dve godine, od prvih pominjanja mogućeg javno-privatnog partnerstva radi daljeg razvoja aerodroma, ukazivala da Zakon o javno-privatnom partnerstvu i koncesijama propisuje da je pre ulaska u takav aranžman neophodno uraditi studiju koja bi pokazala da je upravo koncesija najbolji način za postizanje željenog cilja. U konkretnom slučaju, još je bitnije da građani dobiju uverljive informacije o razlozima za koncesiju, zbog činjenice da su zvaničnici godinama ponavljali da beogradski aerodrom posluje odlično i da ostvaruje velike prihode, a tadašnji premijer Aleksandar Vučić je izjavio "sami u stanju da ulažemo u aerodrom".


Beograd, 13.9.2019. - Početak treće sezone po redu i 60. jubilarno izvođenje multimedijalnog programa „Moj otac Vuk Karadžić“ održaće se u nedelju, 15. septembra, u Muzeju Vuka i Dositeja. Program u trajanju od 40 minuta počinje u 12 časova, a održavaće se dva puta mesečno.\nDirljivu životnu ispovest Vukove ćerke, Mine Karadžić, koju u svom prepoznatljivom stilu interpretira glumica Ljiljana Jakšić, prenoseći zanimljivosti iz privatnog života, porodične poteškoće i priče o najznačajnijim događajima i ličnostima koje su, svojevremeno, okruživale Vuka Karadžića i oblikovale njegov život i stvaralaštvo.\nMonodrama „Moj otac Vuk Karadžić“ obogaćena je i prikazivanjem dokumentarnog materijala, porodičnih fotografija, kao i taktovima starogradskih muzičkih numera, tako da u potpunosti dočarava vreme o kome Mina pripoveda, dok savremeni audio-vizuelni efekti oživljavaju prostor ovog kultnog zdanja. Po završetku programa posetioci mogu da obiđu stalnu muzejsku postavku koju čine lični predmeti Vuka i Mine Karadžić, porodično stablo i bogata zbirka fotografija porodice Karadžić.\nUlaznice u iznosu od 400 dinara su u prodaji na blagajni Muzeja Vuka i Dositeja u Gospodar Jevremoj 21.


Roze minky prekrivač za bebe sa mesecima - KIDO\nKIDO roze minky bebi prekrivač ukrasili smo dečijim motivima u vidu meseca, zvezdica i oblačića. Unutrašnja strana prekrivača izrađena je od minky materijala, a spoljna od najkvalitetnijeg pamuka, pa je jako prijatan za bebu i ne iritira njenu kožu. Poruči ga i obezbedi bebi dodatni komfor!\nRoze minky sa mesecima količina\nŠifra proizvoda: MI002KI Kategorija: Minky prekrivači za bebe\nRoze minky ćebence sa mesecima, oblačićima i zvezdicama posebno smo namenili bebi-devojčici. Prekrivač je dimenzija 75×100 cm, a jednostavno se pere – u mašini na temperaturi od 30 °C.\nSlatki snovi uz roze minky prekrivač za bebe sa mesecima\nMinky prekrivač posebno se izdvaja po svojoj mekanoj, roze strani koja dodirom podseća na pliš, a izrađena je od najfinijih vunenih niti – minky materijala. Vuna je materijal koji je poznati čuvar toplote tela, pa ne čudi što je roze minky pokrivač taman onakav kakav treba da bude – bebi s njim nikad neće biti ni hladno, a ni vruće – skrojen je po njenim potrebama.\nDruga, spoljna strana roze bebi prekrivača je pamučna, ukrašena mesecima i oblačićima koji su čest izbor dezena kada je u pitanju posteljina za bebe. Već na prvi pogled ovakvi motivi asociraju na slatke snove u kojima će, ušuškana u njega, beba sigurno uživati.\nUz minky prekrivač, sa dečijim noćnim motivima kao što su mesec i oblačići, bebi će uvek biti udobno i mekano. Ušuškanost i komfor, koje roze minky prekrivač pruža, garantuju duge, slatke i mirne snove bebe.


U Bangkoku gori 20 zgrada : Nadlanu.com\nU Bangkoku gori 20 zgrada\nObjavljeno 19. maj 2010. / 00:00:00\nBANGKOK, 19. maja 2010. (Beta-AFP) - U neredima koji su izbili u Bangkoku u sredu je, samo nekoliko sati pošto je vojska okončala akciju "čišćenja" kvarta u centru grada gde je bilo uporište demonstranata, zapaljeno dvadesetak zgrada, uključujući banke i tržne centre, saopštili su vatrogasci.\nPrethodno su se vođe opozicionog pokreta "crvenih košulja" predale vojsci i pozvale pristalice da obustave proteste posle akcije vojske u kojoj je poginulo najmanje pet osoba. Time, međutim, nije prekinuto nasilje.\nU neredima su zapaljeni berza u Bangkoku, nekoliko tržnih centara, banke i prostorije jedne televizijske stanice u kojima je zarobljeno 100 ljudi, saopštila je vatrogasna služba grada.\nGust crni dim iz zapaljenih guma vije se nad tajlandskom prestonicom u kojoj je, odlukom vojske, uveden policijski čas od 20.00 po lokalnom vremenu. Vlada je priznala da delovi grada i dalje nisu pod njenom kontrolom, a vojska je objavila da će se obračunati sa onima koji izazivaju nerede.


Naučite da postavljate prava pitanja — Mom test radionica u Startit Centru Subotica - startit\nNaučite da postavljate prava pitanja — Mom test radionica u Startit Centru Subotica\nRadionica će se održati 20. aprila, a prijave su otvorene do 18. aprila.\nŽeljko Crnjaković - 9. April, 2018.\nMamin test je radionica namenjena svim mladima koji žele da nauče kako da postavljaju prava pitanja kada razmišljaju o pokretanju svog biznisa i implementiraju Mamin test.\nPrvi deo predstavljanja (šta su dobra, a šta loša pitanja) i objašnjavanja maminog testa odradiće 2 predavača — Vuk Pajović i Dimitrije Stojanović. Nakon pauze od 30 minuta, održaće se i interaktivni deo radionice, gde će se učesnici podeliti u timove i intervjuisati jedni druge.\nNa samom kraju radionice, učesnici će dobiti i primerak ove knjige, koja se od skoro može pronaći i u biblioteci Startit Centra u Subotici.\nDimitrije Stojanović je pred kraj studija softverskog inženjerstva, dok Vuk Pajović završava elektroniku na Elektrotehničkom fakultetu, Univerziteta u Beogradu. Pored redovnih studija i brojnih stručnih praksi, polaznici su mentorskog programa validiranja startap ideje u Startup centru u Beogradu. Veliki deo ovog programa, u kom Dimitrije i Vuk sa svojim timovima razvijaju biznis ideje, temelji se na razgovorima sa budućim korisnicima i ekspertima.\nDvočasovna radionica Mamin test je besplatna i održaće se u prostorijama Startit Centra Subotica u petak 20. aprila, sa početkom od 17h. Svoje učešće možete prijaviti putem sledeće forme. Prijave su otvorene do 18. aprila, a učesnici koji budu primljeni na radionicu biće obavešteni o tome najkasnije do četvrtka 19. aprila.\nponedeljak, 9. April, 2018.


Amerikancima aerodrom "Nikola Tesla" nema mana - Forum sajta KoZnaZna\nAmerikancima aerodrom "Nikola Tesla" nema mana\nAutor Tema: Amerikancima aerodrom "Nikola Tesla" nema mana (Pročitano 1045 puta)\n« poslato: April 17, 2016, 04:21:44 posle podne »\nAmerička Agencija za bezbednost saobraćaja nije imala nijednu zamerku na rad beogradskog Aerodroma "Nikola Tesla".\nIzvršni direktor "Tesle" Raša Ristivojević izjavio je da to znači da je srpska vazdušna luka potpuno spremna za letove za SAD i da oni praktično mogu da počnu odmah.\nRistivojević je istakao da je aerodrom u poslednje dve godine napravio izuzetne rezultate u povećanju broja putnika i u kargo prometu, a povećao je i investicije i poboljšao finansijsko poslovanje.\n- Napravili smo novi objekat Prolaz D, što nam je do tada bio sistemski problem, i na njegovo rešenje čekalo se 15 godina - rekao je izvršni direktor.\n- Od važnih investicija, sada nam predstoji izgradnja posebne platforme koju do sada aerodrom nije imao, kao i proširenje fingerskih hodnika. Sve to radimo kako bismo povećali komercijalne prihode, jer nam je cilj da u ovoj i narednoj godini povećamo prihod od komercijalnog poslovanja.\nNacionalna avio-kompanija "Er Srbija" od 23. juna ove godine uvodi direktan let na liniji Beograd - Njujork i biće jedina kompanija u regionu koja će imati tu liniju. Krajem januara dobila je sve potrebne dozvole i slotove za sletanje na aerodrom "Džon F. Kenedi" (JFK) u Njujorku. Poslednji let od Beograda do Njujorka bio je pre gotovo četvrt veka.\nLetovi će se obavljati pet puta nedeljno i polaziće iz Beograda u 7.30, ponedeljkom, utorkom i četvrtkom, a sletaće na JFK u podne po lokalnom vremenu, dok će petkom i subotom poletati iz Beograda u 12.55 i sletati u Njujork u 17.25.\nAERODROM "Nikola Tesla" dobitnik je nagrade Brand Leader Award 2016. Ovo priznanje se dodeljuje za postavljanje novih standarda u kvalitetu, profesionalnost, pouzdanost, konkurentnost i inovativnost.\n« Poslednja izmena: April 17, 2016, 04:41:38 posle podne od strane Admin »


Dačić: Nema stabilnosti Srbije bez jakog SPS-a\nNema stabilnosti Srbije bez jakog SPS, izjavio je večeras lider socijalista Ivica Dačić na predizbornom skupu u Sava centru i dodao da ta stranka ima postojane i jasne stavove koji su izraženi u ideji levice, ali i patriotizmu koji je dokazan delima.\nDačić je rekao da je Srbija preokrenula dijalog sa Prištinom zbog toga što su različite zemlje počela da povlače priznanje Kosova.\n"Ja >> Pročitaj celu vest na sajtu Radio Televizija Vojvodine << sam zahvalan Aleksandru Vučiću zato što nam je dozvolio to da radimo", rekao je Dačić i svojim članovima poručio da moraju da se bore za svoju ideju.\n"Mislite da je meni bilo lako kad idem da jurim da neke zemlje za koje ne znate gde se nalaze povuku priznanje Kosova. Niti ima rominga tamo…da me otme neko tamo, ne biste ni znali…Ili vi dođete tamo, a Amerikanci ih već zvali da ne povuku priznanje", rekao je Dačić.\nKako je dodao, Srbija se zbog povlačenja priznanja Kosova vratila za pregovarački sto sa boljim kartama u rukama, a Albanci u Prištini su, kaže, sada dobili loše karte.\n"Mogu da varaju koliko hoće, ali sa lošim kartama ne može ništa da se uradi", naveo je Dačić.\nPonovio je da među socijalistima nikada nije bilo izdajnika i zato mu je, kaže, drag stih: "Mi stojimo postojano. Tako je bilo pre 50 godina, tako je i danas", rekao je Dačić i istakao da je SPS partija kontinuiteta, od Svetozara Markovića, Dimitrija Tucovića, Tita, Slobodana Miloševića, njega i onih koji su rođeni posle 5. oktobra.\nOn je više puta izrazio nezadovoljstvo rezultatima koje je SPS ostvario na Novom Beogradu, a pojedinim članovima poručio da ne mogu da voze najskuplje automobile, a da ne mogu da dokažu kako su ih zaradili.\n"Ne odnosi se to na Novi Beograd samo, već i na druge opštine. Moramo da budemo primer. Lično ću da prekontrolišem ko šta vozi i koliko troši", rekao je Dačić.\nDačić je istakao da nije došao nikog da ubeđuje da glasa za njega i SPS, navodeći da je on svaki dan radio za Srbiju i da su njegovi rezultati kampanja.\nFunkcioner Socijalističke partije Srbije Aleksandar Antić rekao je da sa velikom optimizmom očekuje naredne izbore 21. juna, navodeći da je uveren da će socijalisti ostvariti rezultat kojim će biti ponosni.\nOn je dodao da SPS treba da bude ponosna na rezultate ministra spoljnih poslova Ivice Dačića koji je, kako kaže, obišao zemljinu kuglu i uspeo da vrati ugled Srbije u svetu. "Kosovo je bilo rešeno pitanje, a posle niza diplomatskih koraka smo u poziciji da možemo da imamo razgovore", naveo je Antić.\nKao jedan od najvećih uspeha Vlade Srbije, Antić je naveo činjenicu da je 18 zemalja povuklo priznanje Kosova.\n"Mislim da je za nas važno što smo postigli uspehe boreći se za našu politiku i što je na čelu te borbe bio Ivica Dačić", naveo je Antić i dodao da su predsednik Srbije Aleksandar Vučić i šef srpske diplomatije Dačić promenili Srbiju i unapredili kvalitet života.\nSrbija je, prema Antićevim rečima, danas bolje mesto za život nego pre 10-20 godina.\nAntić je istakao da su pred Srbijom mnoge diplomatske akcije koje će, veruje, predvoditi Dačić.\nNa predizbornom skupu navedeno je da je prvi na listi socijalista na Novom Beogradu, odnosno njihov kandidat za predsednika opštine Novi Beograd istoričar Predrag Marković koji je rekao da građani treba da glasaju za onu stranku u kojoj znaju makar pet vodećih ljudi od kojih makar jednog vole i poštuju. To je, kako je rekao, njegova formula za izbore.


Prva liga RS: Ljubić protiv Trebinja – mojportal.info\nNakon pobjede i poraza u prva dva proljećna kola, fudbaleri Ljubića okreću se novom prvoligaškom izazovu. U okviru 18. kola M:tel Prve lige Republike Srpske, Ljubić će u subotu ugostiti trebinjski Leotar.\nEkipa Leotara trećeplasirana je ekipa na tabeli. Dobre igre i rezultate iz jesenjeg dijela, Trebinjci su nastavili i u proljećnom dijelu. U dva odigrana kola, oni su oba puta trijumfovali, prvo na gostovanju u Kozarskoj Dubici, a potom i protiv Jedinstva na “policama”.\nU avgustovskom odmjeravanju snaga ova dva rivala Leotar je slavio 4:0. Ako se pogledaju međusobni susreta kroz istoriji Trebinjci su nešto uspješniji rival.\nI jedni i drugi susret bi trebali dočekati kompletni. Leotar u svojim redovima ima Danila Šipovca koji sa 11 golova predvodi prvoligašku listu strijelaca. Sa druge strane Ljubić je taktičko-timski odigrao dobru utakmicu u Derventi, gdje su ga sekunde dijelile od boda.\nUtakmica LJubić – Leotar igra se u subotu na stadionu “Siniša Peulić” sa početkom u 14:30 bez prisustva publike.


Sutra svetski Dan dece obolel od raka – Radio Televizija Novi Pazar\nSutra svetski Dan dece obolel od raka\nFebruary 14, 2018 February 14, 2018 Selma Ljajic 293 Views\nSutra je i svetski Dan dece obolele od raka. Tim povodom Nacionalno udruženje roditelja dece obolele od raka (NURDOR) organizuje niz aktivnosti sa ciljem da se skrene pažnja šire društvene zajednice na probleme malignih oboljenja kod dece. Prema podacima Zavoda za javno zdravlje u Novom Pazaru trenutno ima 32-oje dece obolele od raka, a tokom prošle godine nije evidentiran ni jedan smrtni slučaj. Baloni podrške za sve mališane koji se leče sutra tačno u 13 časova biće pušteni u 40 gradova Srbije, među kojima je i Novi Pazar.\nSvetski dan dece obolele od raka 15.februar obeležava se od 2002.godine u više od 90 zemalja sveta. Na inicijativu Nacionalnog udruženja roditelja dece obolele od raka i uz podršku Ministarstva zdravlja, ovaj datum se u Srbiji obeležava od 2013.godine. Statistika je zabrinjavajuća. Godišnje u svetu od raka oboli oko 160 hiljada dece, a 90 hiljada ih umre. U našoj zemlji u proseku svakog dana oboli jedno dete, a svake nedelje po jedno izgubi bitku sa ovom bolešću. Prema podacima Zavoda za javno zdravlje u Novom Pazaru od nekog oblika raka trenutno boluje 32-oje dece, a u poslednjoj godini nije zabeležen ni jedan smrtni slučaj.\nOvogodišnji slogan je ‘’Rano otkrivanje – veća šansa’’. Zavod za javno zdravlje, kao institucija koja se bavi promocijom zdravlja u tom smislu organizuje edukacije, kako zdravstvenih radnika, dece adolescenata, tako i roditelja, kako bi što pre uočili prve simptome ove opake bolesti.\n‘’Prepoznavanje simptoma, rana dijagnostika i pravovremeno lečenje, od ključnog su značaja’’, kaže doktorka Maida Iković. Ona ističe i važnost pružanja podrške oboleloj deci od strane šire društvene zajednice.\n‘’Najbitnije je da se oboleloj deci pruži kvalitetan život, kako u psihičkom tako i u socijalno-epidemiološkom smislu, sa puno ljubavi i svake druge podrške’’, rekla je Iković. Ona je kazala das u maligne bolesti druga grupa po smrtnosti, posle povreda, te da deca najčešće umiru od akutnih leukemija, malignih tumora mozga i limfoma, kao i malignim procesima na bubrezima i kostima.\nNacionalno udruženje roditelja dece obolele od raka već dve godine sprovodi kampanju ”I ja se borim”, koja ima cilj veću vidljivost problema malignih oboljenja kod dece i postizanje većeg senzibiliteta društvene zajednice za ovo pitanje.\n← Edukacija za što uspešnije pčelare Novog Pazara\nČisto i tokom praznika →


Dinkiæev model kreæe - pare za NCR - B92\nDinkiæev model kreæe - pare za NCR\nBeograd -- Amerièka kompanija NCR dobila je od srpske vlade podsticaje od èetiri miliona evra za širenje poslovanja, što æe omoguæiti zapošljavanje 800 radnika do 2017.\nIzvor: Beta, Tanjug utorak, 31.03.2015. | 10:31\nPredstavnici Vlade Srbije i amerièkog NCR potpisali su danas u Beogradu ugovor o budžetskim podsticajima za proširenje te kompanije u Srbiji.\nZa potrebe servisiranja mreže i podrške drugim klijentima u Evropi i na Bliskom istoku, NCR je februara 2012. godine u Beogradu otvorio centar. Do sada je ta kompanija u širenje poslovanje u Srbiji uložila 6,4 miliona evra i zapošljava 621 radnika. NCR postoji 130 godina i globalni je lider u proizvodnji i prodaji ureðaja za transakcije novcem i u pružanju usluga koje ih prate.\nNa pitanje kako æe država reagovati ako investitori koji su dobili subvencije ipak otpuste deo radnika, kao što je primer "Gorenja", koje je dobilo 10.000 evra po zaposlenom, a otpustilo nekoliko stotina ljudi, ili kompanije "Vali", koja je subvencionisana sa 2.000 evra po zaposlenom, a otpustila je njih 200, Sertiæ je rekao da æe država strogo kontorlisati da se sve odredbe ugovora poštuju."Strogo vodimo raèuna o svim elementima ugovora, a saraðujemo i sa Nacionalnom službom za zapošljavanje. U svim sluèajevima kada dodjemo do saznanja da je ugovor prekršen možemo da aktiviramo garancije koje je firma priložila kako bi dobila subvenciju", rekao je Sertiæ.\nUgovor je u ime vlade Srbije potpisao ministar privrede Željko Sertiæ, u prisustvu ambasadora SAD u Srbiji Majkla Kirbija.\nSertiæ je istakao da æe subvencije kompaniji NCR biti isplaæivane u ratama i da æe biti kontrolisano da investitor ispunjava ugovorne obaveze.\n"Imaæemo kompaniju sa više od 1.400 zaposlenih, koja pruža razlièite usluge na globalnom nivou. Uz ovu investiciju, Beograd æe postati neka vrsta razvojnog centra te firme", rekao je Sertiæ novinarima nakon potpisivanja ugovora u Vladi Srbije.\nMinistar je precizirao da æe se subvencije ovoj firmi isplaæivati u tranšama i da æe biti isplaæeno više od 43 miliona za bruto zarade. Država, kako je rekao, daje manje od 10 odsto na tu cifru. Sertiæ je naglasio da æe subvencije doneti veæi prihod u budžet po osnovu poreza i zaposliti veliki broj ljudi.\nUpitan kako je došlo do zaokreta i da se država ipak odluèila da daje subvencije za investitora, Sertiæ je odgovorio: "Kada sam izabran za ministra privrede u vrlo kraktkom roku smo se dogovorili da je ipak potrebno obezbediti podsticaje kompanijama koje imaju dobre biznis planove, iako te subvencije služe da se zaposli veæi broj ljudi".\nOn je poruèio da su investicije korisne za firme koje reinvestiraju i istakao da su kompanije zadovoljne kvalitetom srpskih radnika.\nPredstavnik kompanije NCR Rik Makuarkrekao je da je ovo partnerstvo temelj na kojem ta firma gradi i poboljšava uslove za poslovanje u Srbiji. Prema njegovim reèima, ovaj ugovor je rešenje u korist kako te firme tako države i gradjana.\nAmbasador SAD u Srbiji Majkl Kirbi podsetio je da je još na Biznis forumu na Kopaoniku ukazivao kako bi Srbija trebalo da prestane da izvozi ljude, a ovakvi ugovori su šansa da ti ljudi i u Srbiji dobiju zaposlenje.\n"Buduænost zemlje je bazirana na mladim ljudima, a NCR zapošljava mlade koji govore više jezika, koji su mahom fakultetski obrazovani i imaju IT veštine, što cene i kompanije u svetu. Ovo je šansa da se ti ljudi zadrže u Srbiji", poruèio je Kirbi.\nDodelu subvencija je odobrila vladina Komisija za kontrolu državne pomoæi.\nVlada Srbije je nedavno usvojila uredbu kojom su ponovo omoguæene budžetske subvencije investitorima koji ulažu u Srbiji i otvaraju nova radna mesta.


Pandemija će uticati i na porast nasilja u svetu, pokazuje Globalni indeks mira | Novine Toronto\nObim građanskih nereda u proteklih deset godina u svetu se udvostručio, a protestuje se iz veoma različitih pobuda - zbog ekonomskih nedaća, policijske brutalnosti, ili političke nestabilnosti, što je trend koji bi pandemija kovid-19 mogla još dodatno da podstakne, pokazuje najnovije istraživanje Instituta za ekonomiku i mir (IEP), tink-tenka sa sedištem u Sidneju.\n"Ekonomski pad izazvan sadašnjom pandemijom imaće uticaja (na takav razvoj) i mi očekujemo porast demonstracija, posebno u Evropi", izjavio je za briselski portal EURAKTIV osnivač IEP Stiv Kilelea, povodom objavljivanja godišnje publikacije tog instituta, Globalnog indeksa mira 2020 (GPI).\nBroj nasilnih demonstracija porastao je u svetu u poslednjih deset godina za 282 odsto, a broj štrajkova za čak 821 odsto. Tokom 2019. godine je u čak 58 odsto zemalja kojima se izveštaj bavio bilo nasilnih protesta, što je razvoj koji, po oceni IEP, "odražava dugoročniji trend".\nNajviše protesta i štrajkova bilo je u Evropi, ali je na starom kontinentu "svega" 35 odsto od ukupno oko 1.600 takvih akcija okvalifikovano kao nasilno, što je najmanji postotak u globalnim razmerama.\nPrema procenama izveštaja, napetosti će na globalnom nivou i dalje biti sve više, pošto je pandemija negativno uticala na političku stabilnost i preti da poništi višegodišnje rezultate u oblasti drušveno-ekonomskog razvoja. Može se očekivati i da će društva postati sve više polarizovana, ocenjuje se u GPI.\n"Verovatno je da će ekonomske posledice kovid-19 pojačati napetosti, pošto će povećati nezaposlenost, dovesti do porasta nejednakosti i pogoršati uslove rada, što će dovesti do otuđenja političkog sistema i do sve više građanskih nemira. Nalazimo se stoga na prelomnoj tački", ocenio je Kilelea.\nPrema studiji, u Evropskoj uniji su Italija, Grčka, Letonija i Poljska zemlje za koje postoji najmanja verovatnoća da će pandemiju dobro podneti u ekonomskom smislu, pošto u njima postoje veliki ekonomski izazovi, a one ne stoje dobro u oblasti "socijalne otpornosti".\nNajnoviji Globalni indeks mira pokazuje da je Island i dalje najmirnija zemlja na svetu, što je pozicija koju drži još od 2008. godine. Slede Novi Zeland, Austrija, Portugal i Danska. Sa druge strane, na začelju tabele i dalje je Avganistan kao najnemirnija zemlja, a prate ga Sirija, Irak i Južni Sudan.\nU istraživanju GPI nije uzeto u obzir samo da li je u nekoj zemlji u toku, ili ona vodi rat, već je analiziran čitav niz indikatora vezanih za tri glavne tematske oblasti - za bezbednost, za tekuće unutrašnje ili međunarodne konflikte i za stepen militarizacije.\nHrvatska na 26. i Srbija na 51. mestu su u grupi zemalja sa visokim stepenom mira, dok su među zemljama sa srednjim stepenom mira Severna Makedonija na 62. mestu, Crna Gora na 69, i Bosna i Hercegovina na 79. mestu. U toj grupi zemalja nalazi se i Kosovo, na 85. mestu.\nPa ipak, uprkos opštem pogoršanju situacije sa mirom u svetu, od 2008. godine je više od sto zemalja smanjilo svoje izdatke za vojsku.\nŠačica velikih sila toliko je, međutim, povećala ulaganja u toj oblasti, da su globalni vojni izdaci, prema najnovijem istraživanju Stokholmskog međunarodnog instituta za istraživanje mira (SIPRI), u 2019. zabeležili najveći porast u poslednjih deset godina, na 1.917 mlijardi dolara.\nIstovremeno je broj zemalja koje uvoze i izvoze oružje pao na najniži nivo od 2009. godine.\nU izveštaju se navodi da su u 2019. godini porasli prilozi za mirovne operacije UN u svetu, ali i ocenjuje da će taj porast biti kratkog daha pošto se već sada pokazuje da svetske vlade preusmeravaju novac u ublažavanje ekonomskih posledica pandemije.\nU izveštaju GPI se ocenjuje da je za očekivati da će smanjivanje međunarodne razvojne pomoći izazvati dodatnu destabilizaciju zemalja koje su krhke i koje potresaju sukobi, kao što su Liberija, Avganistan i Južni Sudan.\nI dok se ekonomske posledice nasilja poslednjih godina smanjuju zavaljujući relativno smanjenom intenzitetu i manjem broju žrtava konflikata, nasilje je globalnu privredu, prema GPI, koštalo 14,5 biliona dolara, što je 10,6 odsto globalnog BDP.\nBroj žrtava terorističkih napada je u svetu pao četvrtu godinu zaredom, sa 33.555 žrtava, što je bio vrhunac koji je zabeležen 2015. godine, na nešto više od 8.000 u 2019. godini, pokazuje podaci GPI.\nI čovekova okolina bi mogla značajno da utiče na globalne proteste i stanje mira u svetu. Broj prirodnih katastrofa se u protekle četiri decenije utrostručio, a IEP u svom Registru ekoloških pretnji navodi da će se do 2050. godine 27 odsto zemalja u svetu suočiti sa ekstremnom nestašicom vode, a 22 odsto sa poteškoćama da prehrani svoje stanovništvo.\n"Polazimo od toga da će, zbog ekonomskih posledica pandemije, problemi sa hranom u krhkijim zemljama izazvati potrese u sistemima, što će dovesti i do učestalijih nemira, koji na nekim mestima idu ruku pod ruku sa konfliktima", rekao je Kilelea.\nProšle, 2019. godine, pibližno 2,26 milijardi ljudi je živelo u oblastima koje su jako, ili veoma jako izložene klimatskim opasnostima, a od tog broja 1,24 milijarde u zemljama koje inače loše stoje u pogledu parametara globalnog indeksa mira.\nPrema nekim procenama, klimatske promene bi do 2050. godine mogle da stvore dodatna 143 miliona "klimatskih emigranata", u prvom redu u Podsaharskoj Africi, Jugoistočnoj Aziji i Latinskoj Americi, navodi se u Globalnom indeksu mira.


Šta kažete na pomisao da vam puž mili po licu? - Ona MAGAZIN\nAko ste u Budvi i želite tretman pijavicama ili puževima, pozovite dr Mihaila Bočkareva, +382 68 265933\nDr Mihail Bočkarev iz Budve, koji pijavicama leči teške prelome kostiju i visok pritisak, pored uroloških i ginekoloških problema, osteroporoze i hemoroida, uveo je novi hit tretman sa Istoka, ovog puta misleći prvenstveno na lepotu. Antiejdžing lica puževima, u čijoj sluzi se nalaze blagotvorni vitamini, kolagen i elastin, spada u proverene tretmane protiv bora, pega, fleka…\nMnoge žene se plaše pomisli da im puž mili po licu, ali kad pročitaju vest do kraja, prevazići će odbojnost prema sluzi i mekušcima. U sluzi puža nalaze se upravo one materije koje kozmetička industrija uzdiže u nebesa: vitamini, kolagen, elastin… Njihova apsorpcija daleko je lakša i brža, nego kada ih koža upija iz industrijskih krema. Osim toga, u sluzi je lektin, koji ima izrazito antibakterijsko dejstvo, zbog čega su puževi idealni i za čišćenje kože.\nOvo je vrsta puža (ahatnik) koga u poslednje vreme gaje kao kućnog ljubimca, ne znajući njegovo lekovito i podmlađujuće dejstvo na čoveka\nTretman podmlađivanja lica puževima obavlja se u ležećem položaju. Jedan tretman, koga dr Mihail Bočkarev obavlja za sada samo u Budvi, košta 10 evra\nTagovi: antiaging, lepota, pijavice, podmlađivanje, puž, tretman lica\nMaroko – Božja zemlja: lepota života u intenzivnim bojama, mirisima, ukusima…


Poštovati medijske slobode | Republika Srpska\nNaslovna Vijesti Poštovati medijske slobode\nPoštovati medijske slobode\nDemokratski narodni savez (DNS) smatra da je neophodno da svi organi i institucije u Republici Srpskoj (RS) poštuju medijske slobode, ali da je važno i da medijske kuće poštuju zakonske obaveze.\nDNS je u saopštenju istakao da niko ne bi trebalo da bez opravdanog povoda narušava nesmetan rad medija i sprečava slobodu mišljenja i ograničava prava građana na objektivno i slobodno informisanje, ali i da zbog veoma važne uloge u društvu i medijske kuće moraju da vode računa o poštovanju mjera finansijske discipline.\nOva stranka je izrazila nadu da do dvočasovnog prekida emitovanja svih programskih sadržaja BN televizije nije došlo usljed neprimjerenih i neopravdanih pritisaka, već da je to „izazvano stavom protivljenja zaposlenih u ovoj medijskoj kući prema prethodno izraženim negativnim stavovima koje, navodno, prema ovoj kući imaju pojedini elementi u RS“.\nSrpska radikalna stranka (SRS) RS osudila je upad pripadnika MUP-a RS u prostorije BN televizije, ocjenjujući da je to „nastavak obračuna sa svima onima koji nisu spremni da se stave u funkciju vlasti“.\n„Za svaku osudu je činjenica da se na ovakav način pokušava izvršiti pritisak na BN televiziju, s obzirom da se radi o medijskoj kući koja izvještava javnost o političkim i ekonomskim događajima na krajnje profesionalan način“, rekao je predsjednik radikala Milanko Mihajlica.\nDemokratska partija osudila je vrijeme i način na koji je izvršen pretres prostorija BN televizije i pozvala nadležne institucije da odmah obavijeste javnost na osnovu kojih dokaza i činjenica je to urađeno.\nOva stranka traži da nadležne institucije RS odmah i detaljno obavijeste javnost na osnovu čije prijave ili zahtjeva je donesen nalog tužilaštva u Bijeljini na osnovu kojeg su rano jutros pretresene prostorije BN televizije, te da će u suprotnom smatrati da je ovo neprimjeren pritisak aktuelne vlasti da preko nadležnih institucija izvrše pritisak na rad ove televizije.\nTelevizija BN prekinula je danas emitovanje programa nakon što su po nalogu Okružnog tužilaštva u Bijeljini policajci i inspektori Centra javne bezbjednosti počeli pretres objekta u Bijeljini. U saopštenju policije je kao razlog za akciju navedena sumnja na utaju poreza.\nTelevizija BN postoji 12 godina i emituje cjelodnevni program na tri programa, zemaljski za područje BiH, satelitski za svijet i poseban muzički kanal.


Novi šok za Evropsku uniju: Holanđani žele napolje | WebTribune\nHome U FOKUSU Novi šok za Evropsku uniju: Holanđani žele napolje\nAko holandska vlada ne bi uspela da dobije većinu za ratifikaciju sporazuma s Ukrajinom, to bi, rekao je predsednik Evropske komisije Žan-Klod Junker, bila “nova politička katastrofa i opasnost kontinentalnih razmera”.\nAprilsko odbacivanje sporazuma s Ukrajinom ubedljivom većinom već je nazvano “holandski mali Bregzit”, po skraćenici za odluku Britanaca da se otcepe od EU, a sad se već govori i da bi mogao da se dogodi i pravi “Negzit (Netherlands exit)”, dakle i pokušaj da se sazove referendum o opstanku Holandije u EU, za šta se već zalaže krajnja desnica, koja traži i napuštanje evra i vraćanje na holandsku valutu gulden.\nHolandski premijer Mark Rute je izjavio da dosad u Holandiji nije postojala istinska volja za referendum o Negzitu, za to bi bila potrebna zasad nedostižna dvotrećinska većina glasova u parlamentu, ali mediji primećuju da su nedavna ispitivanja javnosti pokazala da bi ipak 47 odsto Holanđana bilo spremno na proveru “demokratske volje naroda” s tim u vezi.\nAko organizatori skupe, a sve govori da je moguće, potrebnih 300.000 potpisa za referendum kojim žele da obore sporazum EU-Kanada, ne samo holandski premijer Mark Rute, već i cela EU će se “peći na dve vatre” zato što holandska vlada već mesecima pokušava da izvrda ishod aprilskog referenduma kojim su Holanđani odbacili sporazum s Ukrajinom jer smatraju da se njime na mala vrata Kijevu otvaraju vrata članstva u EU.\nOdluka Velike Britanije da izađe iz Unije je izazvala veliko uzbuđenje u više članica EU, gde su se javile političke snage i stranke koje žele da i njihove zemlje razmotre budućnost izvan EU, a među njima je i sve jača holandska stranka krajnje desnice PVV, čiji je vođa Gert Vilders takođe veliki protivnik evropske politike imigracije i, kako on to vidi, “islamizacije Holandije i Evrope”.\nHolandski ekonomski list Het finansijele dagblad upozorava da “Rute nema ništa u rukama” jer ne može da obezbedi većinu u parlamentu da progura sporazum s Ukrajinom, a uskoro počinje i kampanja za holandske izbore u martu 2017. godine na kojima bi uspeh mogao da napravi upravo žestoki protivnik EU Vilders.\nU EU nije zaboravljeno da su Holanđani i Francuzi 2005. na referendumima odbacili predlog ustava Evropske unije, pa je holandski premijer Rute svojim sugrađanima “uputio krik iz duše”, kako je to opisao francuski list Mond, i pozvao stranke u parlamentu da ipak podrže sporazum s Ukrajinom.\nRute je potegao psihološku tešku artiljeriju naglasivši da EU “mora da se pokaže jedinstvenom u odnosu na Rusiju, a čija spoljna politika izaziva nestabilnost na granicama Evrope, na Krimu i u Siriji, gde su nedužni građani uhvaćeni u klopku”.\nPotpredsednik Evropske komisije, Holanđanin Frans Timermans, takođe je potegao strašilo “ruske opasnosti” i holandsku opoziciju upozorio da se ne sme “ponuditi poklon Putinu”.\nRute je glasanje u parlamentu ponovo odložio, sad do decembra, a Het finansijele dagblad piše da je on “na ivici beznađa”, jer ostale velike stranke oklevaju da dovedu u pitanje demokratsku volju 62 odsto holandskih građana koji su na referendumu odbacili ugovor s Ukrajinom.\nHolandski premijer očekuje da situaciju preokrene tako što će od EU dobiti garancije da sporazum s Ukrajinom neće značiti ulazak u članstvo te zemlje “na mala vrata” u EU, niti automatsko pravo za Ukrajince da bez viza dolaze i dobiju posao u EU, niti da će članice Unije biti obavezne da Kijevu daju izdašnu finansijsku pomoć.


Objavljeno Utorak, 19 Novembar 2013 13:31\n- Nema viže nepoznaznica, ili bilo kakvih neutemeljenih obećanja. Prihvatili smo projekat Ragionalne agencije za razvoj istočne Srbije i došli smo svi da se predstavimo. Čak 51 lokacija je ponuđena kao mogućnost za investiranje. Najviše ima turističkih, ali to je realnost, jer ovaj deo Srbije ima i šume i Dunav, i lovišta i banje, istorijske lokalitete. Tu su i izvanredne mogućnosti za investiranje u poljoprivredu, stočarstvo, voćarstvo i sve drugo što je izuzetno profitabilno. Kolega iz Knjaževca je pomenu fabriku sireva „Džersi“ gde investitor treba samo da je pusti u rad, a mi prezentiramo naš „Dunavski biser“ koji ima apsolutno sve pokazatelje da bi to bio velelepni turističko rekeretivni centar na Dunavu, rekao je Uruković.


PRIVREDNE VESTI | 14. Maj 2018. | 13:10\nU PKS održan je poslovni forum i bilateralni razgovori privrednika Srbije i ruske Arhangelske oblasti. Skup je okupio predstavnike sektora poljoprivrede i prehrambene industrije, ruskih trgovinskih lanaca, kao i kompanija koje se bave preradom drveta i proizvodnjom nameštaja – oblasti u kojima ima najviše potencijala za intenzivniju saradnju.\nUkupna trgovinska razmena Srbije i Rusije u 2017. godini vredela je oko 2,5 milijarde dolara, a primetan je rast izvoza srpskih proizvoda u Rusiju. Miroslav Miletić, savetnik predsednika PKS, rekao je da je trend rasta zabeležen u svim segmentima izvoza srpskih proizvoda. Podseća da je ukupan izvoz na rusko tržište u 2017. godini dostigao oko milijardu dolara, 25 odsto više u odnosu na 2016. godinu.\nPozitivan trend u izvozu nastavljen je i u 2018, pa je tako u prvom kvartalu ove godine u Rusiju izvezeno 280,4 miliona dolara proizvoda iz Srbije uz rast od 25,8 odsto. Miletić očekuje da će u 2018. godini izvoz Srbije u Rusiju, koja je naš treći trgovinski partner biti veći od 1,2 milijarde dolara.\nSavetnik predsednika Komore pozvao je ruske kompanije da investiraju u Srbiji.\nGubernator Arhangelske oblasti Igor Orlov ukazao je da je ta ruska oblast zainteresovana za tešnju saradnju sa Srbijom.\nNavodeći da postoji prostora za unapređenje saradnje, Orlov je istakao da je trgovinska razmena Srbije i Arhangelske oblasti u 2017. godini iznosila 30 miliona dolara, što je kaže izuzetno malo. Očekuje da će biti za 20 miliona dolara veća. Arhangelska oblast ima razvijeno ribolovstvo i kosmonautiku i jedina je ruska provincija bogata dijamantima, a prerađuje naftu i gas, objasnio je Orlov.\nIstakao je da su predstavnici 10 kompanija iz te ruske oblasti zainteresovani za saradnju sa srpskim privrednicima u oblasti poljoprivrede i prehrambene industrije, preradu drveta i proizvodnju nameštaja, a da su trgovinski lanci zainteresovani za plasman srpskih prehrambenih proizvoda na teritoriji te ruske oblasti.\nDržavni sekretar u Ministarstvu trgovine, turizma i telekomunikacija Stevan Nikčević rekao je da su dobri ekonomski odnosi zasnovani na dugoj tradiciji diplomatskih odnosa Srbije i Rusije koji ove godine obeležavaju 180 godina od uspostavljanja. Naveo je da se sa ruskim kompanijama razgovara o mogućnostima saradnje u raznim sektorima, kao i da je Srbija zainteresovana za dodatno unapređenje strateške saradnje.\nKao veliku mogućnost za ruske investitore Nikčević je naveo bescarinski izvoz u EU. Tu mogućnost, kako je ocenio, ruski investitori nisu dovoljno iskoristili.\nTrgovinski predstavnik Ruske Federacije u Srbiji Andrej Hripunov ocenio je da su energetika, saobraćaj i infrastruktura lokomotive saradnje Srbije i Rusije, ali da više pažnje treba obratiti i na saradnju među malim i srednjim preduzećima.\nTakođe, kako je rekao, saradnja u oblasti inovacija i startapova još jedan je potencijal za čvršće privredne veze.


Federalno ministarstvo obrazovanja i nauke ove godine je osiguralo 400.000 KM za nabavku besplatnih udžbenika za učenike u stanju socijalne potrebe koji pohađaju osnovno obrazovanje u školskoj 2022/2023. godini na području cijele Federacije BiH.\nIz Ministarstva ističu da u zajedničkoj realizaciji ovog projekta učestvuje svih deset kantona, a ugovori su već potpisani sa svim kantonalnim ministarstvima obrazovanja koja su dužna pravovremeno distribuirati besplatne udžbenike osnovnim školama na području svog kantona.\n– Visina dodijeljenih sredstava je određena u odnosu na broj učenika koji pohađaju osnovne škole (prema podacima za školsku 2021/2022. godinu), te socijalno-ekonomsko stanje kantona, kao korektivni faktor povećanja pripadajućih sredstava izračunatih na osnovu ukupnog broja učenika, i to za Bosansko-podrinjski, Posavski i Kanton 10 – navodi se u saopćenju.\nU vezi s tim, Federalno ministarstvo obrazovanja i nauke sačinilo je Prijedlog raspodjele sredstava za nabavku besplatnih udžbenika, i to za Unsko-sanski kanton 38.600 KM, Posavski 5.640 KM, Tuzlanski 81.280 KM, Zeničko-dobojski 71.640 KM, Bosansko-podrinjski 6.800 KM, Srednjobosanski 43.440 KM, Hercegovačko-neretvanski 37.440 KM, Zapadnohercegovački 16.680 KM, te Kanton Sarajevo 86.040 KM i Kanton 10 ide 12.440 KM.\nKantonalna ministarstva su dužna udžbenike nabaviti od ovlaštenih izdavačkih kuća s područja BiH, a udžbenici, izuzev udžbenika stranih jezika, trebaju biti štampani u BiH. Također, ukoliko neko ministarstvo, iz bilo kojih razloga, ne realizira nabavku udžbenika, obavezno je izvršiti povrat sredstava.\nIz Federalnog ministarstva obrazovanja i nauke također ističu da su u proteklom periodu, od 2015. godine, ukupno za nabavku besplatnih udžbenika za učenike osnovnog obrazovanja u stanju socijalne potrebe osigurali 3.640.000 KM.\nTako je iz ovih sredstava nabavljeno oko 36.000 kompleta udžbenika, a s ciljem da se svakom djetetu omoguće približno isti uvjeti za sticanje znanja, odnosno stvore kvalitetniji uslovi za odgoj i obrazovanje djece u Federaciji Bosne i Hercegovine, navodi se u saopćenju.\nUhapšen bivši policijski komesar zbog ugrožavanja sigurnosti ministra Vidovića


Klokot: Izvršena redovna dezinfekcija i podela zaštitnog medicinskog materijala\nMaj 05, 2020 16:58\nPopuštanje mera za kretanje građana i automobila uočava se i u opštini Klokot, preduzeli smo aktivnosti i mere u koordinaciji sa nadležnim institucijama u oblasti zdravstva i policijom radi kontrole i zaštite zdravlja našeg stanovništva koje je bilo disciplinovano i zahvaljujući tome u našoj opštini do sada nismo imali zaraženih koronavirusaom, rekao je za Kosovo Onlajn gradonačelnik te opštine Božidar Dejanović.\n“Danas smo obavili dezinfekciju prodavnica i ambulanti u Domu zdravlja u Vrbovcu isporučili zaštitnu medicinsku opremu u rukavicama, maskama, naočarima, vizirima i skafanderima. Opštinski odbor za beznednost je ispoštovao sve mere i odluke koje Ministarstvo zdravlja donelo u suzbijanju pandemije i sada postupamo po preporukama ministarstva i Instituta za javno zdravlje”, rekao je Dejanović.\nNaglasio je da iz predustrožnosti još uvek nije uklonjen policijski punkt u selu Stubline, koje se graniči sa Opštinom Vitina, a koja je bila u karantinu i da se dalje kontroliše kretanje građana.\n“Na neki način stanovništvo se naviklo na način života u uslovima pandemije, solidarni su i razumeju da još uvek nije vreme za opuštanje. Svi prodajni objekti su dobro snabdeveni, lekova i medicinske zaštitne opreme ima u dovoljnim količinama, naši volonteri i Odbor za bezbednost su u svakom trenutku dostupni za sve potrebe I problem na terenu”, rekao je Dejanović.\nSutra u Kosovskoj Mitrovici trka za Vuksana, Minju i Olivera 29\nRadoičić: Očigledno da smetam Radi Trajković i njenim mentorima 333


Aktuelno, Srbija i region, Vesti — By taty on May 11, 2014 1:35 pm\nAko je suditi po pisanju medija, Jelena i Nole će se venčati u Crnoj Gori.\nNovak Đoković i Jelena Ristić su roditeljima saopštili koji je datum u pitanju i zamolili ih da im se ne mešaju u organizaciju “najlepšeg dana”, saznaje “Alo”.\nSveti Stefan su izabrali, jer mediji ne mogu tek tako da priđu poluostrvu. S obzirom da će venčanju prisustvovati mnogo poznatih ljudi iz sveta, morali su da nađu neki način da se zaštite od medija, a to je upravo mesto gde će se proslava dogoditi. Oko ovog mesta će tog dana biti povećane mere bezbednosti, kako ne bi došlo do neprijatnih situacija. Prva polovina jula odgovara mladom paru, jer će Nole završiti sve obaveze oko Vimbldona”, navodi izvor blizak paru.\nJeleninu venčanicu će kreirati poznata francuska kreatorka, koja je dobila direktivu da haljina bude udobna, jer će mlada tada biti u 6. mesecu trudnoće.\nŠto se tiče Novakovog odela, on još uvek nije stigao da ga pogleda zbog obaveza, ali baš kao što je i do sada na mnogim manifestacijama oduševio svojim izgledom, tako će biti sigurno i ovog specijalnog dana.\nNi Đoković, ni Jelena još nisu potvrdili navode ovog tabloida.\nTags: Jelena Ristić, najbolji srpski teniser, Nole, Nole i Jelena se venčavaju u Crnoj Gori!, Novak Đoković, srpski teniser, tenis, teniser, Vesti iz Srbije, Zabava\nŠoljica kafe neodoljivog mirisa i ukusa mnogima je najbolji jutarnji saveznik i omiljeno dnevno okrepljenje. Ali, da li ste...


Nova elektrana nemoguća bez strateškog partnera 5 Jan 2018 - danas\nNajava izgradnje Termoelektrane "Kolubara B" je lepa vest, ali već u ovom trenutku je evidentno da je reč o projektu na "dugačkom štapu" kao i to da ga je nemoguće sprovesti bez učešća stranog kapitala, smatra stručna javnost u Srbiji. Naime, Aleksandar Antić, ministar rudarstva i energetike Srbije, izjavio je nedavno da se "ubrzano radi na pripremi kompletne dokumentacije za izgradnju TE "Kolubara B", koja treba da dokaže opravdanost tog projekta". Time je faktički u "žižu javnosti" ponovo stavljen projekat o čijoj realizaciji se veoma ozbiljno razmišljalo u prošlosti.\n- Još 90-ih godina je postojala namera da se izgradi TE "Kolubara B", ali je kasnije projekat stopiran. Nakon 2000. ta tema je opet postala aktuelna, ali se ni u tom periodu nije prešlo s reči na dela. Sada se, eto, opet govori o tome i ono što je svakako važno naglasiti jeste da bi izgradnja te termoelektrane pospešila stabilnost elektoenergetskog sistema Srbije. Omogućila bi proizvodnju dovoljnih količina električne energije, a što je najvažnije predstavljala bi zamenski kapacitet za one proizvodne blokove u Elektroprivredi Srbije koji su zastareli te će u skorije vreme morati da prestanu sa radom. Nadležni u državi treba da naprave sveobuhvatnu analizu da li je u ovom trenutku nužnija izgradnja Kolubare "B" ili bloka B3 u Termoelektrani "Nikola Tesla". Shodno tome šta analiza pokaže, trebalo bi početi sa izgradnjom jednog od ta dva proizvodna postrojenja u narednih pet godina. Nakon toga, moglo bi biti realizovana i izgradnja onog drugog - kaže za Danas Slobodan Ružić, bivši državni sekretar Ministarstva energetike i direktor kompanije Enerdži sejving grup.\nPrema njegovim rečima, EPS nema dovoljno sredstava kako bi realizovao veliku investiciju, poput izgradnje TE "Kolubara" (ranije se pričalo da bi celokupna izgradnja postrojenja snage 700 megavati koštala više od milijarde evra) te je evidentno da bi morao da traži strateškog partnera za realizaciju posla.\n- S obzirom da postrojenja za proizvodnju struje na bazi uglja nisu već duže vreme popularna zbog zagađivanja životne okoline teško je poverovati da bi mogao da se obezbedi adekvatan kredit za izgradnju TE "Kolubara B". Daleko realnija opcija je da se nađe pouzdan strani partner za tu svrhu. Da bi taj partner zaista bio motivisan da učestvuje u projektu, odnosno uloži značajna novčana sredstva, potrebno mu je garantovati da će vratiti uloženo. Stoga je logično očekivati da će ta strana kompanija da traži upravljačka prava u novoizgrađenoj termoelektrani. Takođe i EPS će morati da učestvuje u izgradnji te je zbog toga važno da ostvaruje pozitivne poslovne rezultate - naglašava Ružić i dodaje da je za pribavljanje svih dozvola i izgradnju termoelektrane veličine "Kolubara B" potrebno najmanje pet godina.\nVojislav Vuletić, generalni sekretar Udruženja za gas Srbije, slaže se sa ocenom da je izgradnja TE "Kolubara B" značajan poduhvat zbog toga što u proteklih 30 godina nije izgrađeno nijedno novo postrojenje za proizvodnju struje (ne računajući blok B3 u TE "Kostolac" koji je u izgradnji).\n- Nerealno je očekivati da EPS sopstvenim sredstvima realizuje taj posao zbog toga što je reč o velikoj sumi novca. Stoga je sasvim izvesno da će se tražiti ili strani partner za realizaciju projekta ili kredit. Za interese države bi svakako bolje bilo da se zaduži i tim novcem koji bi kasnije vratila da gradi termoelektranu nego da traži strateškog partnera. Strana kompanija naime koja bi bila partner u poslu bi najverovatnije tražila upravljačka prava u novoj elektrani, a za državu je ipak bolje da vlasnik tog proizvodnog postrojenja bude EPS, a ne privatni vlasnik - zaključuje naš sagovornik.\n19 Sep 2019 Pred nama je era električnih i hibridnih automobil\n11 Sep 2019 Obeleženo 29 godina postojanja i rada HE Pirot\n1 Sep 2019 Svi strujomeri ubuduće u vlasništvu EPS-a\n1 Sep 2019 Ujedinjenje srpske i mađarske berze energije\n19 Avg 2019 ERS u zoni interesa EPS-a\n19 Avg 2019 Potrošači i dalje bez nadoknade štete\n25 Jul 2019 VE Kovačica stekla status povlašćenog proizvođača


Radio TV Stara Pazova - Nastupio hor iz Teksasa\nNastupio hor iz Teksasa\nU Slovačkoj evangeličkoj crkvi u Staroj Pazovi juče predveče hor pod nazivom “Muzička božićna jelka” iz Teksasa u SAD, izveo je Novogodišnji koncert Božičnih pesama. Bio je to prvi koncert u novoj godini, ali poslednji u okviru humanitarnih programa koje je ova crkva počela početkom decembra. Koncert je organizovala Slovačka evangelička crkva u saradnji sa Dečjom\nmisijom s kojom ima dugogidišnju saradnju. Goste je pozdravio Igor Feldi, staropazovački sveštenik evangelička crkve, a zatim je nastupio staropazovački hor Tilija. Gosti su se predstavili sa božićnim pesmama, ali staropazovačka publika nije ih videla u originalnom izdanju sa ogromnom jelkom u kojoj se nalazi ceo hor, kako je to u Teksasu, rekao je Džejms Skult. Gosti su pre nastupa u Staroj Pazovi, koncert imali u Novom Sadu i Erdeviku, a posle su otputovali u Niš gde su odneli humanitarnu pomoć za izbeglice. Zatim se vraćaju u Beograd gde će takođe imati koncert.


Telegroup - TeleGroup na konferenciji Infotech 2012 predstavio Cloud Security rešenja\nHomeMEDIJA CENTARTeleGroup na konferenciji Infotech 2012 predstavio Cloud Security rešenja\nPonedeljak, 11. Jun 2012.\nTeleGroup je na konferenciji INFOTECH 2012 predstavio Cloud Security rešenja koja poslovnim korisnicima omogućavaju sigurnu i pouzdanu zaštitu mreža i podataka kroz različite prenosne sisteme iznajmljivanjem IT infrastrukture od strane Cloud provajdera. Isporuka Cloud servisa generalno krajnjim korisnicima omogućava da uz mnogostruko manja ulaganja dobiju savremenu informaciono – komunikacionu infrastrukturu ili pojedinačne platforme i aplikacije na korišćenje. Osnovna funkcija Cloud tehnologije jeste da korporacijama ali i malim i srednjim preduzećima omogući kvalitetno, efektivno i pouzdano poslovanje i da sve brige oko zaštite podataka, održavanja skupe infrastrukture i sofisticirane ICT opreme prepuste profesionalcima i skoncentrišu se na razvoj vlastitog biznisa.\nIstraživanja na globalnom nivou ukazuju na sve veći trend prelaska krajnjih korisnika na Cloud servise, tako da je do danas oko 40% ukupnih korisnika IT usluga prešlo na ovaj vid servisa. Razlog ekspanzije Clouda leži u značajnom povećanju produktivnosti, lakom proširenju bilo kakvih tehnoloških zahteva kao i skraćenom vremenu isporuke IT rešenja.\nCloud computing je efikasan, skalabilan i povoljan način isporuke IT usluga, ali je kao otvoren model rezultirao velikim brojem bezbednosnih problema. Međutim, ukoliko se koriste centralizovani identitet, politika pristupa i odgovarajući standardi onda se nivo sigurnosti mreže i podataka značajno povećava. Cloud computing se od strane Cloud servis provajdera nudi kao usluga, ali se za veći nivo sigurnosti obično koriste resursi i rešenja koja nisu povezana direktno sa davaocem IT usluge. Kompanija TeleGroup upravo u ovom segmentu, kada je reč o Security rešenjima, nudi korisnicima kvalitetnu zaštitu mreža i podataka sarađujući sa najznačajnijim svetskim proizvođačima Security tehnologija.\nTelegroup za potrebe korisnika može da sprovede sve kontrole sigurnosti Cloud-a koje se baziraju na priznatim bezbednosnim okvirima IT industrije i najbolje prakse. Ukoliko ste spremni za prelazak na Cloud sa stanovišta sigurnosti vaših resursa, slobodno se obratite našem tehničkom timu na security@telegroup.rs i sa zadovoljstvom ćemo vam dostaviti sva rešenja koja će zadovoljiti vaše potrebe za zadatim nivoom zaštite.


NTO: Na trgovima širom Crne Gore više od 42.000 posjetilaca | Analitika - Informativni Portal\nNTO: Na trgovima širom Crne Gore više od 42.000 posjetilaca\nCrna Gora je iz godine u godinu sinonim za najbolji praznični provod u regionu.Veliki broj turista iz Srbije, Bosne i Hercegovine, Hrvatske, Makedonije, Rusije i Albanije novogodišnje praznike provodi u Crnoj Gori, saopšteno je Portalu Analitika iz Nacionalne turističke organizacije.\nObjavljeno: 01. 01. 2017 - 18:37 Promjenite veličinu teksta: A A A\nVesela atmosfera na ulicama , ukrašeni i okićeni gradovi koji asociraju na evropske i svjetske metropole i spektakularni dočeci na trgovima u Podgorici, Baru, Budvi, Tivtu i Herceg Novom samo prve večeri privukli su preko 42.000 posjetilaca. Kako je i tokom naredne dvije noći organizovana zabava na otvorenom očekuje se da će prošlogodišnja posjećenost od 60 000 biti premašena.\n01. 01. 2017 - 19:37\nCrna Gora je najbolja i najljepša država u regionu.!!!!!!!!!!!!!!!!!!!!!!!!!!!!!!!!!!!!!!!!!!!!!! Srećna i berićetna vam nova godina!!!!!!!!!!!!!!!!!!!!!!!!!!!!!!!!!!!!!


O novim uniformama policije 18. maja u Zenici - Portal 072info\nO novim uniformama policije 18. maja u Zenici\n15.06.2005., stadion Asim Ferhatovic Hase, Sarajevo - Koncert grupe Bijelo dugme na Kosevu. Photo: Davor Puklavec/PIXSELL\nKomisija za izradu Uredbe o jedinstvenoj policijskoj uniformi i Tehničkih karakteristika jedinstvene policijske uniforme u Federaciji BiH zakazala je za 18. maj sastanak, u prostorijama baze Specijalne policijske jedinice Ministarstva unutrašnjih poslova Zeničko-dobojskog kantona, na koji je pozvala da svoj doprinos daju Privredna komora FBiH, predstavnici Udruženja za tekstilnu, kožarsko-prerađivačku i gumarsku industriju predmetne Komore, kao i sve druge zainteresovane strane.\nNa osnovu zaključka koordinacije Direktora Federalne uprave policije i Policijskih komesara/direktora kantonalnih Ministarstava unutrašnjih poslova pokrenuta je inicijativa za izmjenu Uredbe o jedinstvenoj policijskoj uniformi u Federaciji, a na osnovu koje će se izmijeniti izgled i kvalitet trenutne policijske uniforme i dijelova uniforme.\nNa osnovu toga, kako je saopćeno, zadovoljili bi se svi standardi, tehničke i specifične pojedinosti, te klimatski i geografski uslovi neophodni za svakodnevne poslove, te unaprijedio adekvatan i efikasan rad policijskih struktura u Federaciji.\nVažnost pokretanja predmetne inicijative se ogleda u tome, da je trenutna Uredba o jedinstvenoj policijskoj uniformi u FBiH, donesena još 2010. godine, te da su potrebe koje godinama iskazuju policijski službenici u Federaciji, kako u kvalitetu uniforme koju nose, tako i u osnovnim odnosno dopunskim dijelovima uniforme, uveliko zahtijevalo hitno poduzimanje aktivnosti na izradi nove jedinstvene policijske uniforme za sve policijske agencije u Federaciji.\nFormirana je Komisija za izradu Uredbe o jedinstvenoj policijskoj uniformi i Tehničkih karakteristika jedinstvene policijske uniforme u FBiH, kao i drugih propisa koji definišu predmetnu oblast u čijem sastavu su pored predstavnika Federalne uprave policije i predstavnici kantonalnih ministarstava unutrašnjih poslova, koji su u prethodnom periodu radili na pripremnim aktivnostima izrade propisa, navodi u saopćenju FUP.\nPrethodni članakČolpa traži zabranu kretanja od 23 do pet sati\nSljedeći članakBičanić: Uzmite prvu vakcinu koju vam ponude


Naknade i provizije za Dina karticu najpovoljnije\nBeta 16. marta 2017. 12:50\nNarodna banka Srbije danas je saopštila da su od svih kartičnih sistema prisutnih u Srbiji naknade i provizije u nacionalnom DinaCard sistemu najpovoljnije za sve učesnike.\n„Broj transakcija i promet u DinaCard sistemu neprekidno raste, a gotovo sve banke na tržištu izdaju Dina karticu. Trenutno je u opticaju dva miliona nacionalnih kartica, a skoro svaka treća kartica u novčanicima gradjana Srbije je upravo Dina“, navodi se u saopštenju.\nOcenjeno je da zahvaljujući tome što na domaćem tržištu uspešno funkcioniše nacionalna platna kartica, baš kao u velikim evropskim i svetskim ekonomijama na tržištu postoji viši nivo konkurentnosti, ograničava se siva ekonomija, a bezgotovinska plaćanja su dostupnija i gradjanima i privredi.\nNBS je istakla da je Dina karticu karakterišu najniže medjubankarske provizije, što je doprinelo snižavanju ukupnih troškova za kartične transakcije na tržištu.\n„DinaCard kartice imaju i druge prednosti koje su tipične za nacionalne kartične šeme. S obzirom na to da se radi o domaćim sistemima, pravila funkcionisanja nacionalnih platnih kartica se efikasno prilagodjavaju potrebama lokalnog tržišta, pa je i uvodjenje novih proizvoda, servisa i usluga za izdavaoce kartica značajno jednostavnije, brže i jeftinije“, navodi se u saopštenju centralne banke.\nDinaCard karticama – debitnim, kreditnim, poslovnim ili pripejd – moguće je plaćanje robe i usluga na svim prodajnim mestima u Srbiji na kojima postoje POS terminali, a podizanje gotovine je omogućeno na svim bankomatima. Tu karticu, u zavisnosti od izdavaoca, moguće je koristiti i u inostranstvu na prihvatnim mrežama Discover, Diners Club International i Pulse.\nDinaCard kartica je jedina kartica u Srbiji kojom je moguće izmiriti obaveze po osnovu poreza direktno na šalterima Uprave za trezor Ministarstva finansija, i to bez provizije.\nNBS je navela da je u saradnji sa Direkcijom za elektronsku upravu u toku sprovodjenje projekta koji će omogućiti plaćanje obaveza prema državi DinaCard karticama preko internet stranice eUprave čime će se za gradjane i privredu značajno pojednostaviti i ubrzati brojne administrativne procedure.